Základná škola s materskou školou, Novozámocká 129, 949 05 Nitra

**Kritériá hodnotenia žiakov 2022/2023**

**1. Všeobecné pravidlá hodnotenia a klasifikácie**

**Zásady hodnotenia žiaka**

1. Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu.
2. Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia.
3. Hodnotenie žiaka sa vykonáva klasifikáciou, slovným hodnotením alebo kombináciou klasifikácie a slovného hodnotenia. O spôsobe hodnotenia jednotlivých vyučovacích predmetov rozhodne riaditeľka školy po prerokovaní v pedagogickej rade.
4. Klasifikácia je jednou z foriem hodnotenia, ktorej výsledky sa vyjadrujú určenými piatimi stupňami. Na vysvedčeniach s klasifikáciou sa slovný komentár za príslušný polrok nedopĺňa.
5. Slovné hodnotenie je jednou z foriem hodnotenia, ktorého výsledky v jednotlivých predmetoch prvého ročníka až štvrtého ročníka sa vyjadrujú slovne štyrmi stupňami; vysvedčenie so slovným hodnotením sa môže doplniť slovným komentárom za príslušný polrok.
6. Kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne. Kombinované hodnotenie sa odporúča využiť aj v rámci toho istého predmetu, pri prechode zo slovného hodnotenia na klasifikáciu.
7. Vo výchovno-vzdelávacom procese sa uskutočňuje priebežné a celkové hodnotenie:
8. priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť,
9. celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.
10. V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka.
11. Pri hodnotení výsledkov práce žiaka sa postupuje v súlade s:
12. výchovno-vzdelávacími požiadavkami vzdelávacích programov,
13. požiadavkami na rozvoj všeobecných kompetencií,
14. učebnými plánmi, učebnými osnovami a štandardami.
15. Pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:
16. komunikačných schopností, najmä ústne a písomné spôsobilosti,
17. čitateľskej gramotnosti,
18. jazykových schopností v štátnom jazyku, v materinskom jazyku, v cudzích jazykoch,
19. využívania informačno-komunikačných technológií,
20. matematickej gramotnosti a prírodných vied,
21. sociálnych kompetencií,
22. multikultúrnych kompetencií,
23. manuálnych zručností a ich využití v praktických cvičeniach,
24. umeleckých a psychomotorických schopností,
25. analýzy problémov a schopnosti ich riešenia,
26. osobnostných vlastností ako porozumenie, znášanlivosť, tolerancia, priateľstvo,
27. kontrolovania a regulovania svojho správania, ochrany svojho zdravia a životného prostredia a etických princípov.
28. Na konci prvého polroka školského roka škola vydá žiakovi výpis vysvedčenia. Na konci školského roka škola vydá žiakovi vysvedčenie, v ktorom sa uvádzajú výsledky hodnotenia za prvý polrok a za druhý polrok školského roka.

## Získavanie podkladov na hodnoteniel

1. Podklady na hodnotenie výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:
2. sústavným diagnostickým pozorovaním žiaka,
3. sústavným sledovaním výkonu žiaka a jeho pripravenosti na vyučovanie,
4. rôznymi druhmi skúšok (písomné, ústne, grafické, praktické, pohybové) a didaktickými testami; uplatňuje aj metódy menej riadené (referáty, denníky, sebahodnotiace listy, dotazníky, pozorovania, portfóliá) - súbor prác žiaka, ktoré vypovedajú o jeho výkone,
5. analýzou výsledkov rôznych činností žiaka,
6. konzultácie s ostatnými pedagogickými a odbornými zamestnancami a podľa potreby s odbornými zamestnancami zariadenia výchovného poradenstva a prevencie, všeobecného lekára pre deti a dorast, najmä u žiaka so ŠVVP
7. rozhovormi so žiakom a so zákonným zástupcom žiaka.
8. Žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období.
9. Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní. Pri bodovom hodnotení prác je učiteľ povinný pri každej úlohe vyjadriť podiel maximálneho počtu bodov k získanému počtu bodov a vo výslednom hodnotení je pred známkou vyjadrený pomer maximálneho a získaného počtu bodov za celú prácu.
10. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka (do 31.augusta ).
11. Termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania. V jednom dni môže žiak robiť len jednu skúšku uvedeného charakteru.
12. Učiteľ vedie evidenciu o každom hodnotení žiaka.
13. Podkladom pre celkové hodnotenie vyučovacieho predmetu sú:
14. známky alebo slovné hodnotenie za ústne odpovede,
15. známky alebo slovné hodnotenie za písomné práce, didaktické testy, grafické práce, praktické práce, pohybové činnosti.

## Hodnotenie prospechu asprávania

Prospech žiaka v jednotlivých vyučovacích predmetoch sa klasifikuje týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný.

**Stupeň 1 (výborný):** Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

**Stupeň 2 (chválitebný):** Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

**Stupeň 3 (dobrý):** Žiak má v celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

**Stupeň 4 (dostatočný):** Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

**Stupeň 5 (nedostatočný):** Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

Prospech z jednotlivých vyučovacích predmetov sa na vysvedčení pre prvý stupeň základnej školy uvádza arabskou číslicou, označujúcou klasifikačný stupeň, pre druhý stupeň sa vypíše slovom.

Prospech z jednotlivých vyučovacích predmetov sa na vysvedčení pre prvý ročník až štvrtý ročník základnej školy môže hodnotiť slovne stupňami:

1. dosiahol veľmi dobré výsledky,
2. dosiahol dobré výsledky,
3. dosiahol uspokojivé výsledky,
4. dosiahol neuspokojivé výsledky.

**Stupeň dosiahol veľmi dobré výsledky:** Žiak je tvorivý a iniciatívny, uplatňuje vlastné nápady, je otvorený voči novým podnetom, dokáže vyjadriť veku primerané postoje, ovláda poznatky, pojmy a zákonitosti podľa učebných osnov. Žiak vie vyhľadávať a využívať informácie, jeho myslenie je kritické, dokáže hľadať vlastné riešenia, uplatňovať osvojené kľúčové kompetencie, účinne si organizuje svoju prácu a je schopný samostatne pracovať po predchádzajúcom návode učiteľa. Pri riešení úloh pohotovo uplatňuje logické operácie, číta s porozumením súvislé texty, funkčne využíva matematické vedomosti a zručnosti. V presnosti a úplnosti požadovaných poznatkov, faktov a pojmov a vo vzťahu medzi nimi má nepodstatné medzery. Osvojené poznatky a zručnosti aplikuje pri riešení teoretických a praktických úloh samostatne, s minimálnymi odchýlkami. Jeho ústny aj písomný prejav je správny, výstižný. Grafický prejav je estetický. Výsledky jeho činností sú veľmi dobré, originálne.

**Stupeň dosiahol dobré výsledky:** Žiak sa snaží byť tvorivý, iniciatívny, ovláda poznatky, pojmy a zákonitosti podľa učebných osnov a vie ich využívať. Má osvojené kľúčové kompetencie, ktoré s miernou podporou učiteľa aplikuje pri intelektuálnych, motorických, praktických a iných činnostiach. Osvojenú slovnú zásobu dokáže používať pri komunikácii, hodnotení javov a zákonitostí samostatne a kreatívne alebo s menšími podnetmi učiteľa. Číta s porozumením, pri riešení úloh uplatňuje logiku. Občas potrebuje usmernenie a motiváciu k ďalšiemu sebazdokonaľovaniu. Jeho ústny aj písomný prejav je menej presný a výstižný. Grafický prejav je estetický, bez väčších nepresností. Kvalita výsledkov činností žiaka je dobrá.

**Stupeň dosiahol uspokojivé výsledky:** Žiak nerozširuje svoju tvorivosť, chýba mu iniciatívnosť, priemerne si osvojuje poznatky a zákonitostí podľa učebných osnov. Pri riešení teoretických a praktických úloh s uplatňovaním kľúčových kompetencií sa vyskytujú nedostatky. Je nesamostatný pri využívaní poznatkov, zdržanlivý pri vyjadrovaní svojich postojov, podlieha stereotypu. Čítať s porozumením dokáže len s pomocou učiteľa. Jeho ústny a písomný prejav má v správnosti, presnosti a výstižnosti nedostatky. Grafický prejav je málo estetický. Žiak často potrebuje usmernenie svojej práce, kvalita výsledkov jeho činností je uspokojivá.

**Stupeň dosiahol neuspokojivé výsledky:** Žiak si neosvojil vedomosti a zákonitosti požadované učebnými osnovami, nedokáže ich využívať. Prejavuje slabšie vyjadrovacie schopnosti, nespĺňa kritériá pri riešení teoretických a praktických úloh s uplatňovaním kľúčových kompetencií. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Pri využívaní poznatkov potrebuje sústavnú pomoc. Jeho ústny a písomný prejav má v správnosti, presnosti a výstižnosti podstatné nedostatky, grafický prejav je na nízkej úrovni. Žiak nedokáže uspokojivo pracovať, kvalita výsledkov jeho činností je neuspokojivá.

Súčasťou vysvedčenia prvého až štvrtého ročníka môže byť slovný komentár za každý polrok, v ktorom je súhrn zhodnotenia vedomostí, zručností, návykov a postojov žiaka. Obsah slovného komentára nesmie obsahovať negatívne odsudzujúce výroky, aby nepôsobil deštruktívne, ale vždy konštruktívne a povzbudzujúco, má byť zameraný na pozitívnu motiváciu k ďalšiemu vzdelávaniu s prihliadnutím na individuálne predpoklady žiaka.

**Správanie žiaka sa klasifikuje týmito stupňami:**

1. 1 – veľmi dobré,
2. 2 – uspokojivé,
3. 3 – menej uspokojivé,
4. 4 – neuspokojivé.

**Stupeň 1 (veľmi dobré):** Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

**Stupeň 2 (uspokojivé):** Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

**Stupeň 3 (menej uspokojivé):** Žiak závažne porušuje pravidlá správania a školský poriadok alebo sa dopúšťa ďalších previnení.

**Stupeň 4 (neuspokojivé):** Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

**Celkové hodnotenie žiaka prvého ročníka základnej školy sa na konci prvého polroka a druhého polroka na vysvedčení vyjadruje:**

1. prospel /a,
2. neprospel /a,

**Celkové hodnotenie žiaka druhého ročníka až deviateho ročníka základnej školy sa na konci prvého polroka a druhého polroka na vysvedčení vyjadruje:**

1. prospel /a s vyznamenaním,
2. prospel /a veľmi dobre,
3. prospel /a,
4. neprospel/a.

**Pri vypisovaní pedagogickej dokumentácie sa používajú skratky:**

|  |  |  |  |
| --- | --- | --- | --- |
| veľmi dobré | VD | veľmi dobré výsledky | VDV |
| uspokojivé | USP | dobré výsledky | DV |
| menej uspokojivé | MUSP | uspokojivé výsledky | UV |
| neuspokojivé | NEUSP | neuspokojivé výsledky | NV |

|  |  |  |  |
| --- | --- | --- | --- |
| prospel s vyznamenaním | PV | absolvoval | Abs. |
| prospel veľmi dobre | PVD | neabsolvoval  | Neabs.  |
| prospel | P |  Aktívne absolvoval |  Aabs. |
| neprospel | N |   |   |

**Skratky predmetov:**

|  |  |  |  |
| --- | --- | --- | --- |
| Slovenský jazyk a literatúra | SJL | Biológia | BIO |
| Anglickýjazyk | ANJ | Chémia | CHEM |
| Viem čo zjem! | VČZ | Tvorivá dramatika | TD |
| Dopravná výchova | DOV | Informatika | INF |
| Hravá matematika | HRM | Matematika | MAT |
| Dejepis | DEJ | Pracovné vyučovanie | PVC |
| Občianska náuka | OBN | Technika | TECH |
| Geografia | GEO | Sve tpráce | SEE |
| Etickávýchova | ETV | Prírodoveda | PDA |
| Náboženská výchova | NAV | Vlastiveda | VLA |
| Fyzika | FYZ | Hudobná výchova | HUV |
| Hravá angličtina  |  HRA | Tvary umenia | TVU |
| Telesná a športová výchova | TŠV | Prvouka | PRV |
| Čítanie s porozumením | ČSP | Mladý informatik | MLI |
| Biológia a enviromentalistika | BIO+ENVIRO | Ekológia | EKO |
| Výtvarná výchova | VYV | Výchova manželstvu a rodičovstvu | VMR |

**Žiak prospel s vyznamenaním:** ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.

**Žiak prospel veľmi dobre:** ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré

**Žiak prospel:** ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.

**Žiak neprospel:** ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

1. absolvoval, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,
2. aktívne absolvoval, ak sa žiak na vyučovaní vyučovacieho predmetu aktívne zúčastňoval, zapájal sa plnil úlohy
3. neabsolvoval, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takého žiaka je neprospel.

## Postup pri hodnotení žiaka

1. Stupeň prospechu určí učiteľ, ktorý vyučuje príslušný predmet.
2. V predmete, v ktorom vyučuje viac učiteľov, určia stupeň prospechu žiaka za hodnotiace obdobie po vzájomnej dohode.
3. Pri celkovom hodnotení sa pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. Stupeň prospechu sa neurčuje na základe priemeru klasifikácie za príslušné obdobie. Riaditeľ určí spôsob, akým budú triedni učitelia a vedenie školy informovaní o stave hodnotenia žiaka v triede, zabezpečí zjednotenie hodnotiacich kritérií u všetkých učiteľov školy.
4. Prípady zaostávania prospechu žiakov a nedostatky v ich správaní prerokúva pedagogická rada v prvom polroku spravidla do 15. novembra a v druhom polroku do 15. apríla.

V prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informuje zákonného zástupcu žiaka triedny učiteľ.

1. Pedagogická rada zameraná na hodnotenie žiakov za prvý polrok sa uskutoční najskôr 22. januára a za druhý polrok sa uskutoční najskôr 21. júna príslušného školského roka.
2. Na konci hodnotiaceho obdobia v termíne, ktorý určí riaditeľ, najneskôr však 24 hodín pred rokovaním pedagogickej rady o hodnotení, zapíše triedny učiteľ do triedneho výkazu alebo katalógového listu žiaka stupne celkovej klasifikácie alebo slovného hodnotenia jednotlivých predmetov. Vyučujúci príslušného predmetu podpíšu hodnotenie v prednej časti katalógu a pripravia návrhy na opravné skúšky a hodnotenie žiakov v náhradnom termíne. Hodnotenie preukázaného výkonu žiaka v príslušnom predmete nemôže byť znížené na základe správania žiaka.
3. Triedny učiteľ a učitelia jednotlivých predmetov priebežne a preukázateľným spôsobom informujú zákonného zástupcu žiaka o prospechu a správaní žiaka.
4. Ak žiak prestupuje do inej školy, riaditeľ kmeňovej školy, ktorú žiak navštevoval, zašle záznam o jeho správaní a prospechu za neukončené hodnotiace obdobie riaditeľovi školy, do ktorej žiak prestupuje. Tento záznam sa využije na hodnotenie žiaka. Ak žiak prestupuje do inej školy po 15. novembri alebo po 15. apríli, je záznam súčasne podkladom na celkové hodnotenie žiaka.
5. Žiak základnej školy, ktorý navštevoval školu pri zdravotníckom zariadení, v diagnostickom centre alebo v liečebno-výchovnom zariadení (ďalej len „škola pri zariadení), sa celkovo hodnotí v kmeňovej škole. Pri hodnotení v kmeňovej škole sa berie do úvahy priebežné hodnotenie v škole pri zariadení. Ak žiak navštevoval školu pri zariadení nepretržite viac ako tri mesiace pred koncom hodnotiaceho obdobia, kmeňová škola preberá návrh na celkové hodnotenie zo školy pri zariadení v tých predmetoch, ktoré sa v nej vyučoval. Návrh sa zasiela po prerokovaní v pedagogickej rade školy pri zariadení najneskoršie 14 dní pred termínom vydávania vysvedčenia. V ostatných vyučovacích predmetoch sa nehodnotí.
6. Úspešným absolvovaním posledného ročníka vzdelávacieho programu odboru vzdelávania pre prvý stupeň základnej školy žiak získa primárne vzdelanie. Na vysvedčení v štvrtom ročníku sa do doložky uvedie: „Žiak získal primárne vzdelanie“.
7. Úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa do doložky uvedie: „Žiak získal nižšie stredné vzdelanie“.
8. Ak žiak ukončí plnenie povinnej školskej dochádzky v nižšom ako deviatom ročníku, na vysvedčení z príslušného ročníka sa mu do doložky uvedie: „Žiak získal primárne vzdelanie“.
9. Mimoriadne nadaný žiak môže skončiť základnú školu skôr ako za deväť rokov. Na vysvedčení sa do doložky uvedie: „Žiak získal nižšie stredné vzdelanie“.
10. Deťom občanov Slovenskej republiky môže povoliť riaditeľ plniť povinnú školskú dochádzku vzdelávaním v školách mimo územia Slovenskej republiky, vzdelávaním v školách zriadených iným štátom na území Slovenskej republiky, individuálnym vzdelávaním v zahraničí. Na vysvedčení vydanom kmeňovou školou sa v doložke uvedie: „Žiak je na tomto vysvedčení klasifikovaný z predmetov, z ktorých nebol klasifikovaný na vysvedčení vydanom v školskom roku ... školou ... za ... ročník“.
11. Žiakovi so zdravotným znevýhodnením, ktorý sa vzdelával podľa individuálneho vzdelávacieho programu, sa v doložke vysvedčenia uvedie: „Bol/a/ vzdelávaný/á/ podľa individuálneho vzdelávacieho programu“. Ak sa v individuálnom vzdelávacom programe úpravy vzdelávania žiaka vzťahujú len k niektorým vyučovacím predmetom, v doložke vysvedčenia sa uvedie: „Bol/a/ vzdelávaný/á/ podľa individuálneho vzdelávacieho programu uplatňovaného v predmete /predmetoch/ ... “. V doložke vysvedčenia žiaka so zdravotným znevýhodnením je možné uviesť aj ďalšie dôležité skutočnosti súvisiace s jeho vzdelávaním.
12. Žiakovi, ktorý ukončil vzdelávanie v základnej škole, sa na vysvedčení uvedie, koľko rokov povinnej školskej dochádzky splnil. V doložke sa uvedie: „Žiak splnil.......rokov povinnej školskej dochádzky“.
13. Začlenenému žiakovi so špeciálnymi výchovno-vzdelávacími potrebami sa v doložke na vysvedčení uvedie: „Žiak sa vzdelával podľa individuálneho vzdelávacieho programu“.

## Hodnotenie žiaka v náhradnom termíne

1. Ak pre závažné objektívne príčiny nemožno žiaka hodnotiť v riadnom termíne v prvom polroku, žiak sa za prvý polrok nehodnotí. Riaditeľ určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka– do 31.3. Za hodnotenie žiaka zodpovedá príslušný vyučujúci predmetu.
2. Ak pre závažné objektívne príčiny nemožno hodnotiť žiaka na konci druhého polroka, riaditeľ určí na jeho hodnotenie náhradný termín, a to tak, aby sa hodnotenie žiaka vykonalo spravidla v poslednom týždni augusta.

## Opravné skúšky

1. Žiak, ktorý má na konci druhého polroku najviac z dvoch povinných vyučovacích predmetov prospech nedostatočný alebo dosiahol neuspokojivé výsledky v slovnom hodnotení, alebo vyučovací predmet neabsolvoval a neprospel, môže na základe rozhodnutia riaditeľa vykonať z týchto predmetov opravnú skúšku.
2. Obsah a formu opravnej skúšky žiaka, ktorý na konci druhého polroka je hodnotený neabsolvoval a neprospel v niektorom vyučovacom predmete, určí riaditeľ po prerokovaní v pedagogickej rade.
3. Opravnú skúšku môže vykonať aj žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku.
4. Termín opravných skúšok určí riaditeľ školy tak, aby sa opravné skúšky
5. podľa odseku 1 vykonali najneskôr do 31. augusta;

žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra,

žiakovi, ktorý bol hodnotený podľa čl. 5 odseku 2, najneskôr do 15. októbra,

1. podľa odseku 3 vykonali najneskôr do rokovania pedagogickej rady o hodnotení za druhý polrok.
2. Ak má zákonný zástupca žiaka pochybnosti o správnosti hodnotenia v jednotlivých predmetoch na konci prvého polroka a druhého polroka, môže do troch pracovných dní odo dňa vydania vysvedčenia, požiadať riaditeľa o vykonanie komisionálnej skúšky žiaka; ak je vyučujúcim riaditeľ, o preskúšanie žiaka možno požiadať príslušný orgán miestnej štátnej správy v školstve. Preskúšať žiaka nemožno, ak bol v hodnotiacom období z tohto vyučovacieho predmetu hodnotený na základe komisionálnej skúšky.
3. Preskúšanie sa uskutoční neodkladne, najneskôr do desiatich dní od vydania rozhodnutia. Ak pre neprítomnosť žiaka nemožno preskúšanie uskutočniť v tomto termíne, nemožno žiaka ďalej preskúšavať. Výsledok preskúšania, ktorý je konečný, oznámi riaditeľ zákonnému zástupcovi žiaka. Ďalšie preskúšanie žiaka je neprípustné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľa školy.
4. Žiakovi, ktorý sa vzdeláva v škole mimo územia Slovenskej republiky, vzdeláva sa v škole zriadenej iným štátom na území Slovenskej republiky, vzdeláva sa individuálne v zahraničí alebo žiak, ktorému jeho zdravotný stav neumožňuje účasť na vzdelávaní v škole a dosiahol v niektorom predmete prospech nedostatočný alebo dosiahol neuspokojivé výsledky, sa umožní vykonať opravnú skúšku.

## Hodnotenie absolventa vzdelávania na získanie stupňa vzdelania

1. Hodnotenie sa vykoná po uskutočnení komisionálnej skúšky z predmetov, ktoré sú určené učebným plánom.
2. Ak absolvent v kurze na získanie stupňa vzdelania poskytovaného základnou školou bol pri skúškach na záver tohto kurzu klasifikovaný stupňom „nedostatočný“, umožní mu riaditeľ vykonať opravnú skúšku. Ak bol absolvent kurzu klasifikovaný stupňom „nedostatočný“ najviac z dvoch predmetov, môže opravné skúšky vykonať do dvoch mesiacov.

## Hodnotenie správania

1. Kritériom na hodnotenie správania je dodržiavanie pravidiel správania žiaka a školského poriadku počas hodnotiaceho obdobia. Učitelia pritom využívajú najmä pozitívnu motiváciu.
2. Správanie žiaka sa hodnotí so zreteľom na vekové osobitosti podľa týchto požiadaviek:
3. pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin; návrh na udelenie pochvaly alebo iného ocenenia sa prerokuje v pedagogickej rade,
4. opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.
5. Hodnotenie správania žiaka navrhuje triedny učiteľ po prerokovaní s učiteľmi, ktorí v triede vyučujú a schvaľuje riaditeľ po prerokovaní v pedagogickej rade. Pochvaly a iné ocenenia, výchovné opatrenia sa zaznamenávajú v triednom výkaze alebo katalógovom liste žiaka. Udelenie zníženého stupňa zo správania sa odôvodní v katalógovom liste žiaka.
6. Hodnotenie správania začleneného žiaka so špeciálnymi výchovno-vzdelávacími potrebami (s poruchami správania) sa posudzuje s prihliadnutím na jeho druh zdravotného znevýhodnenia v úzkej spolupráci so zariadením výchovného poradenstva a prevencie, so špeciálnym pedagógom a zákonným zástupcom žiaka.

## Postup do vyššieho ročníka

1. Do vyššieho ročníka postupuje žiak, ktorý prospel.
2. Žiak, ktorý bol na konci druhého polroka hodnotený stupňom prospechu nedostatočný alebo dosiahol neuspokojivé výsledky z viac ako dvoch povinných vyučovacích predmetov, opakuje ročník.
3. Ročník opakuje aj žiak, ktorého nebolo možné hodnotiť ani v náhradnom termíne zo závažných objektívnych dôvodov, najmä zdravotných, dlhodobého pobytu v zahraničí. Žiak, ktorý neprospel v čase, keď plní povinnú školskú dochádzku, môže opakovať ročník len raz, vo výnimočných prípadoch, ak je to v prospech žiaka, aj viackrát.

## Vzdelávanie v školách mimo územia Slovenskej republiky

1. O povolení vzdelávania rozhoduje riaditeľ školy, do ktorej je žiak prijatý, na základe písomnej žiadosti zákonného zástupcu žiaka.
2. V žiadosti zákonný zástupca uvedie:
3. meno, priezvisko a bydlisko žiaka,
4. rodné číslo žiaka,
5. adresu bydliska v zahraničí,
6. názov a adresu školy, ktorú bude žiak v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude žiak navštevovať.
7. Zákonný zástupca do 30 dní oznámi riaditeľovi kmeňovej školy názov a adresu školy, ktorú žiak navštevuje, alebo potvrdí školu uvedenú v žiadosti.
8. Kmeňová škola poskytuje žiakovi na základe žiadosti zákonného zástupcu učebnice a pracovné zošity.
9. Žiak, ktorý vykonáva osobitný spôsob školskej dochádzky vykoná skúšky z vyučovacích predmetov, ktoré určí riaditeľ školy, v kmeňovej škole spravidla za každý školský rok, najviac však za všetky ročníky po ukončení štvrtého ročníka základnej školy a deviateho ročníka základnej školy. Termín skúšky dohodne s riaditeľom školy zákonný zástupca žiaka do 15. mája kalendárneho roka, v ktorom má skúšku vykonať.
10. Riaditeľ školy, v ktorej sa má skúška vykonať
11. určí vyučovacie predmety, z ktorých sa má skúška vykonať, a obsah skúšky,
12. určí termín skúšky po prerokovaní so zákonným zástupcom žiaka.
13. Žiakovi, ktorý vykonal úspešne skúšku z predmetov, ktoré sa na škole nevyučujú, škola vydá vysvedčenie.
14. Riaditeľ školy zaradí žiaka po ukončení osobitného spôsobu školskej dochádzky do príslušného ročníka podľa výsledkov komisionálnej skúšky a podľa výsledkov žiaka dosiahnutých v predchádzajúcom vzdelávaní.

## Hodnotenie žiakov – cudzincov

Hodnotenie žiakov v základnej škole a strednej škole sa vykonáva podľa ustanovení §55 až §58 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) a podľa ustanovení o hodnotení žiakov v školskom vzdelávacom programe konkrétnej školy.

Hodnotenie žiakov zaradených na vzdelávanie podľa §146 ods. 4 školského zákona so statusom osoby, ktorej bolo poskytnuté dočasné útočisko alebo sa konanie o poskytnutie dočasného útočiska začalo (ďalej len „odídenec“) prípadne osobe, ktorej bol udelený azyl alebo že sa konanie o udelenie azylu začalo (ďalej len „azylant“), je potrebné čo najviac individualizovať, teda prispôsobovať špecifickým potrebám žiakov, prichádzajúcich z iných krajín do Slovenskej republiky.

1. **Priebežné hodnotenie**

Počas adaptačného procesu žiakov, so statusom odídencov alebo azylantov, v čase osvojovania si vyučovacieho jazyka školy odporúčame slovné hodnotenie. Ak sa trieda, v ktorej je začlenený žiak so statusom odídenca alebo statusom azylanta, hodnotí klasifikačnými stupňami, iná forma hodnotenia pre tohto žiaka sa zapíše do zápisnice pedagogickej rady aj s predpokladanou dĺžkou obdobia, kedy je tento žiak hodnotený inak ako „bežní“ žiaci príslušnej triedy vo vyučovacom predmete.

Podporný systém hodnotenia žiaka so statusom odídenca alebo statusom azylanta nastavia pedagogickí zamestnanci v úzkej spolupráci s odbornými zamestnancami zariadenia poradenstva a prevencie.

Žiak prichádzajúci z oblasti, kde je vojnový konflikt, nemá so sebou s najväčšou pravdepodobnosťou žiadne doklady o doterajšou štúdiu. Ak v pôvodnej kmeňovej škole existoval on-line systém hodnotenia, slovenská škola môže požiadať kmeňovú školu na Ukrajine o jeho poskytnutie a spolu so žiakom a zákonným zástupcom si odkomunikuje doterajšie vzdelávacie výsledky žiaka.

Pri hodnotení žiaka so statusom odídenec alebo statusom azylant sa postupuje podľa ustanovenia §55 ods. 5 školského zákona a podľa čl. 11 Metodického pokynu č.22/2011 na hodnotenie žiakov základnej školy v znení metodického pokynu č.40/2021, t.j. ako pri hodnotení žiaka po prestupe na školu s iným vyučovacím jazykom.

*Pri hodnotení vyučovacieho jazyka:*

* Žiak 1. ročníka základnej školy, ktorého materinský jazyk je iný ako vyučovací jazyk navštevovanej základnej školy, sa hodnotí počas dvoch hodnotiacich období z vyučovacieho jazyka s prihliadnutím na úroveň prospechu z ostatných vyučovacích predmetov.
* Žiak 2. až 9. ročníka základnej školy sa počas dvoch hodnotiacich období hodnotí takým stupňom prospechu, ktorá zodpovedá prospechu z vyučovacieho jazyka na poslednom vysvedčení.
* Po uplynutí dvoch hodnotiacich období sa uplatňujú v ďalších dvoch hodnotiacich obdobiach z vyučovacieho jazyka miernejšie kritériá, napr. miernejšia stupnica hodnotenia diktátov zo slovenského jazyka.

*Pri hodnotení všetkých ďalších vyučovacích predmetov:*

* Pri hodnotení žiaka sa v prvom a druhom školskom roku hodnotia jeho odborné vedomosti, a nie úroveň jeho jazykovej správnosti.
* Prispôsobovanie hodnotenia žiaka so statusom dočasného útočiska alebo so statusom žiadateľa o azyl hodnoteniu triedy alebo školy je potrebné začať uplatňovať v predmetoch, v ktorých sa žiak vzdelával aj v domovskej krajine (anglický jazyk, iný cudzí jazyk, matematika...).

Pri hodnotení detí so statusom dočasného útočiska alebo so statusom žiadateľa o azyl, ktorí boli zaradení do niektorého ročníka strednej školy, odporúčame primerane aplikovať body uvedené vyššie pre hodnotenie detí cudzincov v základných školách.

1. **Súhrnné hodnotenie**

Pri určení súhrnného hodnotenia v jednotlivých vyučovacích predmetoch žiaka so statusom odídenca alebo statusom azylanta, učiteľ predmetu zváži všetky podklady, ktoré o žiakovi v priebežnom vzdelávaní získal, ako aj okolnosti, ktoré vplývajú na psychický a duševný stav tohto žiaka, napr. v súvislosti so situáciou na Ukrajine. Odporúčame úzku spoluprácu školského podporného tímu, odborných zamestnancov a pedagogických zamestnancov so zákonným zástupcom dieťaťa so statusom odídenca alebo statusom azylanta.

Súhrnné hodnotenie každého žiaka vždy musí vypovedať nielen o vedomostiach, ale musí zohľadňovať aj všetky okolnosti dotýkajúce sa procesu vzdelávania sa, rodinnej a spoločenskej situácie, zažitej skutočnosti, osobného nastavenia sa žiaka.

1. **Celkové hodnotenie**

Žiakom so statusom odídenca alebo statusom azylanta , sa pri celkovom hodnotení hodnotí rovnako ako ostatní žiaci s trvalým pobytom v Slovenskej republike, a to v závislosti od individuálneho nastavenia hodnotenia žiaka podľa týchto usmernení

<https://www.minedu.sk/data/att/21849.pdf> (základné školy),

<https://www.minedu.sk/data/att/21958.pdf> (stredné školy).

Ak tento žiak v 4. ročníku základnej školy prospel vo všetkých predmetoch, na vysvedčení bude mať uvedený text v doložke – „Žiak získal primárne vzdelanie“. Na vysvedčení sa uvádza úroveň Slovenského kvalifikačného rámca a úroveň Európskeho kvalifikačného rámca.

**Klasifikácia a hodnotenie sa uskutočňuje nasledovne:**

1. **1. – 4. ročník** – všetky predmety hodnotené klasifikačnými stupňami, okrem: **náboženská výchova, etická výchova.**
2. **5. – 9. ročník –** všetky predmety hodnotené klasifikačnými stupňami, okrem: **náboženská výchova, etická výchova.**

Žiaci so ŠVVP v školskom roku 2012/2023 – 17 žiakov

**Individuálna logopedická intervencia** sa realizuje nasledovne v1. ročníku.

Všetci žiaci so špeciálnymi výchovno-vzdelávacími potrebami, ktorí sú začlenení v bežnej triede, postupujú podľa individuálneho vzdelávacieho programu.

**Individuálny prístup:**

Na škole evidujeme **ďalších žiakov** s vývinovými poruchami učenia **(dyslexia, dysgrafia, dysortografia)**, ktorým na odporúčanie špeciálno-pedagogického poradenstva je zabezpečený individuálny prístup. Všetci pedagógovia, ktorí vyučujú týchto žiakov, boli o žiakoch podrobne informovaní vedením školy a boli preukázateľným spôsobom oboznámení so správou zo špeciálno-pedagogického vyšetrenia. **Všetci vyučujúci sú povinní dodržiavať individuálny prístup a odporúčania, ktoré vyplývajú zo záverov psychologických vyšetrení.**

**3. Systém hodnotenia a klasifikácie jednotlivých predmetov**

prehľad o spôsobe hodnotenia konkrétnych predmetov v jednotlivých ročníkoch 1. stupňa

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Roč. | SJL | ANJ | PRI | VLA | ETV | NAV | MAT | INF | PVC | PRV | VYV | HUV | DOV | TSV | HRA | HRM | ČSP | VČZ |
| 1. | K | K |  |  | S | S | K |  |  | K | K | S | K | K |  |  |  |  |
| 2. | K | K |  |  | S | S | K |  |  | K | K | S |  | K | ? |  |  |  |
| 3. | K | K | K | K | S | S | K | K | K |  | K | S |  | K |  | ? | ? |  |
| 4. | K | K | K | K | S | S | K | K | K |  | K | S |  | K |  |  |  | ? |

K – hodnotenie klasifikáciou S – slovné hodnotenie

Metódy, formy a prostriedky získavania podkladov na hodnotenie **výchovno-vzdelávacích** výsledkov žiakov:

* sústavné sledovanie výkonu a pripravenosti žiaka na vyučovanie
* počas celého roka priebežne hodnotiť známkou alebo pochvalou aktivitu žiakov na hodinách,
* prácu na dobrovoľných úlohách, tvorivosť a vlastné námety žiakov na spestrenie vyučovacích hodín

Predmet: **Slovenský jazyk a literatúra** Spôsob hodnotenia: **klasifikácia**

Klasifikačná stupnica pre písanie diktátov v 1. – 4. ročníku

|  |  |
| --- | --- |
| Známka | Počet chýb |
| 1 | 0 – 1 |
| 2 | 2 – 4 |
| 3 | 5 – 8 |
| 4 | 9 – 11 |
| 5 | 12 a viac |

Klasifikačná stupnica pre písanie kontrolných prác v 1. – 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

**1. ročník**

|  |  |
| --- | --- |
| Diktát č. | Zameranie |
| 1 | Hlásky |
| 2 | Slabiky a slová s otvorenou slabikou |
| 3 | Slová so zatvorenou slabikou |
| 4 | Viacslabičné slová |
| 5 | Jednoduché vety |
| 6 | Jednoduché vety |
| 7 | Opakovanie učiva |

* počet slov v diktáte: 10 – 12
* 3 diktáty (slabiky, slová, vety) založiť do osobného portfólia žiaka

Počas celého roka hodnotiť:

* odpis písaného textu a prepis tlačeného textu podľa potreby,
* od druhého polroka priebežne zaraďovať pracovné listy zamerané na čítanie s porozumením minimálne 3 PL (jeden založiť do osobného portfólia žiaka), PL hodnotiť známkou s prihliadnutím k individualitám žiaka,
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, v každom polroku bude každý žiak ústne vyskúšaný minimálne 4-krát.

|  |  |
| --- | --- |
| Diktát č. | Zameranie |
| 1 | Rozlišovacie znamienka, hlásky |
| 2 | Tvrdé spoluhlásky |
| 3 | Mäkké spoluhlásky |
| 4 | Tvrdé a mäkké spoluhlásky |
| 5 | Druhy viet |
| 6 | Opakovanie učiva |

**2. ročník**

* počet slov v diktáte: maximálne 30

Počas roka podľa potreby zaraďovať:

* pravopisné cvičenia, hodnotiť stupnicou pre písanie diktátov,
* odpisy a prepisy textov, hodnotiť stupnicou pre písanie diktátov,
* vypracovať minimálne dva PL zamerané na gramatické učivo, hodnotiť stupnicou pre písanie kontrolných prác,
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, v každom polroku bude každý žiak ústne vyskúšaný minimálne 4-krát,
* pracovné listy zamerané na čítanie s porozumením – hodnotiť známkou s prihliadnutím k individualitám žiaka.

|  |  |
| --- | --- |
| Diktát č. | Zameranie |
| 1 | Opakovanie učiva 2. ročníka |
| 2 | Vybrané slová |
| 3 | Vybrané slová |
| 4 | Vybrané slová |
| 5 | Všeobecné a vlastné podstatné mená |
| 6 | Opakovanie učiva |

**3. ročník**

* počet slov v diktáte: maximálne 40

Počas roka:

* každý žiak bude 2-krát vyskúšaný ústne
* zaradiť 3 kontrolné práce, hodnotiť stupnicou pre písanie kontrolných prác,
* pravopisné cvičenia, zaradiť podľa potreby, hodnotiť stupnicou pre písanie diktátov,
* napísať 1 slohovú prácu (opis predmetu), hodnotiť známkou (vystihnutie hlavných znakov, zachovanie postupnosti, práca podľa osnovy),
* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, minimálne 6-krát za školský rok, hodnotiť známkou,
* každý žiak bude 2-krát hodnotený známkou z reprodukcie textu (umelecký a náučný text).

|  |  |
| --- | --- |
| Diktát č. | Zameranie |
| 1 | Opakovanie 3. ročníka |
| 2 | Vybrané slová |
| 3 | Spodobovanie |
| 4 | Vlastné a všeobecné podstatné mená |
| 5 | Slovné druhy |
| 6 | Opakovanie učiva |

**4. ročník**

* počet slov v diktáte: maximálne 50

Počas roka:

* každý žiak bude 2-krát vyskúšaný ústne
* zaradiť 3 kontrolné práce, hodnotiť stupnicou pre písanie kontrolných prác,
* pravopisné cvičenia, zaradiť podľa potreby, hodnotiť stupnicou pre písanie diktátov,
* sloh – 1-krát hodnotiť verbálny prejav – reprodukcia udalosti zo života detí (dodržanie časovej postupnosti, tvorenie jednoduchých viet),

1 – krát hodnotiť písomný prejav – opis osoby (vystihnutie vonkajších znakov osoby, snaha o vystihnutie charakterových vlastností),

* čítanie – žiaci sú ústne skúšaní z čítania, ktoré je zamerané na techniku čítania a porozumenie textu, tempo čítania, melódiu vety) minimálne 6-krát za školský rok, hodnotiť známkou,
* každý žiak bude 2-krát hodnotený známkou z reprodukcie textu (umelecký a náučný text).

Predmet: **Matematika**  Spôsob hodnotenia: **klasifikácia**

Klasifikačná stupnica pre písanie kontrolných prác v 1. – 4. ročníku

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

Hodnotenie slovných úloh: jednoduchá slovná úloha – 3 body

 zložená slovná úloha – 4 body

**1. ročník**

|  |  |
| --- | --- |
| Písomná práca č. | Zameranie |
| 1 | Numerácia v prvej desiatke |
| 2 | Numerácia v druhej desiatke |
| 3 | Opakovanie celoročného učiva |

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

Zameranie: porovnávanie čísel, číselný rad, numeráciu, sčítanie a odčítanie, slovné úlohy, rozklad čísel.

**2. ročník**

|  |  |
| --- | --- |
| Písomná práca č. | Zameranie |
| 1 | Sčítanie a odčítanie do 20 s prechodom cez 10 |
| 2 | Sčítanie a odčítanie do 100 bez prechodu cez 10 |
| 3 | Sčítanie a odčítanie do 100 s prechodom cez 10 |

Do všetkých písomných prác zaraďovať učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

**3. ročník**

|  |  |
| --- | --- |
| Písomná práca č. | Zameranie |
| 1 | Násobenie a delenie v obore do 20 |
| 2 | Sčítanie a odčítanie v obore prirodzených čísel do 10 000 |
| 3 | Opakovanie celoročného učiva |

Do všetkých písomných prác zaraďovať aktuálne učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

**4. ročník**

|  |  |
| --- | --- |
| Písomná práca č. | Zameranie |
| 1 | Násobenie a delenie v obore násobilky |
| 2 | Sčítanie a odčítanie v obore prirodzených čísel do 10 000 |
| 3 | Opakovanie celoročného učiva |

Do všetkých písomných prác zaraďovať aktuálne učivo z geometrie.

Počas celého školského roka budú vedomosti žiakov priebežne overované prácami krátkeho rozsahu podľa potreby. Práce budú klasifikované.

Predmet: **Anglický jazyk**  Spôsob hodnotenia:**klasifikácia**

 \_\_\_\_\_\_\_\_\_\_\_\_

|  |  |
| --- | --- |
| Známka | Percentuálna úspešnosť |
| 1 | 100 – 90 % |
| 2 | 89 – 80 % |
| 3 | 79 – 55 % |
| 4 | 54 – 30 % |
| 5 | 29 % a menej |

**1. ročník:**

**4. ročník:**

Počas roka hodnotiť:

* 2-krát čítanie krátkeho textu,
* 2-krát projekt na tému jedlo, môj priateľ(spracovanie projektu, prezentácia projektu),
* 6-krát krátke samostatné práce zo slovnej zásoby,
* 1 pracovný list, ktorý bude vložený do osobného portfólia žiaka.

Predmet: **Prírodoveda**  Spôsob hodnotenia: **klasifikácia**

|  |  |
| --- | --- |
| **3. ročník** (minimálne) | **4. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 2 referáty alebo projekty |

Kritériá hodnotenia projektov alebo referátov: - obsah,

 - grafické spracovanie,

 - nápaditosť,

 - prezentácia.

Predmet: **Vlastiveda**  Spôsob hodnotenia: **klasifikácia**

|  |  |
| --- | --- |
| **3. ročník** (minimálne) | **4. ročník** (minimálne) |
| 2-krát písomná práca | 2-krát písomná práca |
| 2-krát ústna odpoveď | 2-krát ústna odpoveď |
| 1 referát alebo projekt | 1 referát alebo projekt |

Kritériá hodnotenia projektov alebo referátov: - obsah,

 - grafické spracovanie,

 - nápaditosť,

 - prezentácia.

Predmet: **Prvouka**  Spôsob hodnotenia: **klasifikácia**

Kritériá hodnotenia:

Každému žiakovi sa hodnotí aktivita, spracovanie nových poznatkov, schopnosť vyjadriť sa k danému problému, kreativita pri projektoch, schopnosť samostatne sa vyjadrovať o danom jave. Využívame sebahodnotenie a hodnotenie spolužiakov. Ako motiváciu využívame pečiatky, ktoré premieňame na známky podľa dohodnutých pravidiel.

Predmet: **Výtvarná výchova**  Spôsob hodnotenia: **klasifikácia**

Každému žiakovi ohodnotiť minimálne 4 práce za školský rok. Hodnotenie má predovšetkým pozitívne motivovať žiaka a má brať ohľad na jeho schopnosti, nadanie, ambície a vkus.

Kritériá hodnotenia: - zvládnutie výtvarnej techniky,

 - originalita prevedenia,

 - snaha,

 - prístup k práci,

 - osobnostné predpoklady,

 - umelecký dojem,

 - prístup k plneniu povinností (nosenie pomôcok),

 **-** vytrvalosť, vynakladanie úsilia, schopnosť dokončiť prácu.

Na záver školského roka si žiaci na základe sebahodnotenia vyberú prácu, ktorú pokladajú za najvydarenejšiu. Tá bude založená do osobného portfólia žiaka.

Predmet: **Telesná a športová výchova** Spôsob hodnotenia: **klasifikácia**

Hodnotenie má predovšetkým pozitívne motivovať žiaka a má brať ohľad na jeho schopnosti a možnosti.

Kritériá hodnotenia: - snaha

 - osobný výkonnostný rast vo výkonnostných testoch

 - športové správanie

 - aktivita

 - kladný prístup k pohybovým aktivitám

 - prístup k plneniu povinností (nosenie cvičebných úborov)

Osobné výkony žiakov vo výkonnostných testoch zaznamenať a zaradiť do osobného portfólia žiaka.

Predmet: **Hudobná výchova**  Spôsob hodnotenia: **slovné hodnotenie**

Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy.Pri hodnotení neklásť hlavný dôraz na spevácke výkony, ale záujem o predmet.

Kritériá hodnotenia:

– záujem o hudobné činnosti a o hudobné umenie v rámci vzdelávacích úloh,

– schopnosť spolupracovať pri kolektívnych hudobných prejavoch,

– schopnosť posúdiť svoj výkon (hudobné prejavy a vedomosti) a výkon spolužiakov,

– aktivita a prístup k hudobným činnostiam a k poznávaniu umenia.

Predmet: **Informatika**  Spôsob hodnotenia:**klasifikácia**

Žiak je hodnotený za zvládnutie zadanej úlohy najmenej 4-krát počas školského roka.

Kritériá hodnotenia: - osvojenie základných zručností v používaní počítača

 - samostatnosť

 - miera učiteľovej pomoci

V každom ročníku zaradiť do osobného portfólia žiaka jednu prácu v tlačenej podobe.

Predmet:**Etická výchova** Spôsob hodnotenia: **slovné**

Kritériá hodnotenia: - schopnosť spolupracovať

 - empatia

- iniciatíva

 - sebahodnotenie

Predmet: **Dopravná výchova** Spôsob hodnotenia: **klasifikácia**

Dopravná výchova je predmet, ktorého cieľom je u žiakov utvárať a následne v praktických situáciách uplatňovať zásady bezpečného správania sa v cestnej premávke podľa všeobecne záväzných právnych predpisov v roli chodca, spolujazdca v aute, cyklistu alebo kolobežkára.

Učiteľ v priebehu školského roka zaznamenáva dosiahnutú úroveň každého žiaka. Nerozlišuje dobrých a zlých, úspešných a neúspešných. Žiakov hodnotí rôznymi spôsobmi a s využitím rôznych metód.

1. **Slovné hodnotenie**, ktoré sa bude realizovať ústnym hodnotením dieťaťa pred kolektívom pochvalou ale i konštruktívnou kritikou s prihliadnutím na osobnosť dieťaťa. Učiteľ vyzdvihne žiakove klady, ale zároveň citlivo poukáže  na prípadné omyly, povzbudí, usmerní prácu žiakov s cieľom zlepšiť ich výkony tak, aby každé dieťa zažilo pocit úspechu.
2. **Hodnotenie formou pečiatok** je veľmi obľúbenou a efektívnou metódou hodnotenia dostanú známku , napr. za 3 pečiatky -1.
3. **Hodnotenie známkou** robíme veľmi citlivo s ohľadom na to, že u žiaka chceme vytvárať zodpovedného účastníka cestnej premávky, ktorý dokáže ochrániť seba a j ostatných účastníkov cestnej premávky. Hodnotíme aktivitu , samostatnosť, kreativitu a schopnosť dieťaťa pracovať v skupine. Kombinujeme hodnotenie známkou a pečiatkami.

10-8 pečiatok -1

 7- 6pečiatok- 2

 5- 4 pečiatky – 3

 3 - 2 pečiatky- 4

 1 - 0 pečiatok – 5

1. Zaujímavou a účinnou metódou hodnotenia, ktorú využívame je sebahodnotenie a hodnotenie spolužiakov. Takéto hodnotenie u dieťaťa vyvoláva pocit dôležitosti a ambíciu byť zodpovedným účastníkom cestnej premávky..
2. **Projekt –**žiak dostane dvakrát za školský rok známku na tému, ktorú si vopred dohodne učiteľ so žiakmi.
3. **Praktické uplatnenie získaných vedomostí a zručností na kolobežke.**
4. Na  Inou metódou hodnotenia je **pozorovanie**práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotíme nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť, prácu v skupine.

Predmet: **Pracovné vyučovanie**  Spôsob hodnotenia: **klasifikácia**

V predmete hodnotíme predovšetkým pozitívny vzťah k práci a zodpovednosť za kvalitu svojich i spoločných výsledkov práce.

Kritériá hodnotenia:

* osvojenie základných pracovných zručností a návykov z rôznych pracovných oblastiach,
* organizácia a plánovania práce a používanie vhodných nástrojov, náradia a pomôcok pri práci,
* vytrvalosť a sústavnosť pri plnení zadaných úloh,
* uplatňovanie tvorivosti .a vlastných nápadov pri pracovnej činnosti a vynakladanie úsilia na dosiahnutie kvalitného výsledku,
* vzťah k práci človeka, technike a životnému prostrediu.

Predmet: **Náboženská výchova**  Spôsob hodnotenia: **slovné hodnotenie**

V predmete hodnotíme predovšetkým pozitívny vzťah k práci a zodpovednosť za kvalitu svojich i spoločných výsledkov práce.

Kritériá hodnotenia:

* osvojenie základných pracovných zručností a návykov z rôznych oblastí viery
* vytrvalosť a sústavnosť pri plnení zadaných úloh z pracovných zošitov
* uplatňovanie tvorivosti .a vlastných nápadov pri pracovnej činnosti a vynakladanie úsilia na dosiahnutie spoločného úsilia
* citlivosť a vnímavosť k okoliu, láska k blížnemu, ochota pomáhať, rešpektovať okolie

Predmet: **Hravá angličtina** Spôsob hodnotenia: **klasifikácia**

Učiteľ v priebehu školského roka zaznamenáva dosiahnutú úroveň každého žiaka. Motivuje každého individuálne a diferencuje látku a prístup podľa možností žiaka a žiačky. Práce a výstupy žiakov hodnotí rôznymi spôsobmi a s využitím viacerých metód.

1. **Slovné hodnotenie** znalostí z predmetu anglický jazyk, ktoré sa bude realizovať ústnou spätnou väzbou. Učiteľ vyzdvihne žiakove klady, ale zároveň citlivo poukáže  na prípadné nedostatky a chyby, povzbudí, usmerní prácu žiakov s cieľom zlepšiť ich výkony.

2. **Písomné skúšanie –**Ide  o priebežné písomné skúšanie počas celého polroka – skúšanie vedomostí na základe hravých písomných aktivít, ktorými zabezpečujeme upevňovanie učiva z anglického jazyka. Ide o skúšanie na malé známky, ktoré sa zbierajú a následne sa z troch malých známok spriemeruje jedna bežná známka do klasifikačného záznamu.

3. **Interaktívneskúšanie** – na základe didaktických pohybových hier na upevňovanie slovnej zásoby hodnotí učiteľ vedomosti z anglického jazyka.

3. **Projekt –**žiak dostane jedenkrát za školský rok známku za projekt alebo referát na vopred dohodnutú tému. Základom je použitie slovnej zásoby prebranej na hodinách anglického jazyka.

4. Žiaci sa na konci hodín majú možnosť zhodnotiť i sami pred kolektívom a uplatniť tak krátku **sebareflexiu**.

5.  Inou metódou hodnotenia je **pozorovanie**práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

**6. Aktivita na vyučovaní**

Za každú správnu odpoveď získava žiak 1 bod. Žiaci, ktorí dosiahli počas hodiny najviac bodov dostávajú malú 1.

**Kritéria hodnotenia:**

Na základe známok zo skúšania na hodinách, písomných testov a projektu, taktiež na základe hodnotenej aktivity na hodine:

100%  - 90%  - 1

 89%  -  75% -  2

 74%  -  50% -  3

 49%  -  35% -  4

 34%  -    0% -  5

B.  Písomné práce krátkeho rozsahu (jeden gramatický jav, krátkodobá slovná zásoba):

100%  -  92%  -  1

  91%  -  80%  -  2

  79%  -  65%  -  3

  64%  -  45%  -  4

  44%  -    0%  -  5

Predmet: **Hravá matematika**               Spôsob hodnotenia: **klasifikácia**

Hravá matematika je predmet, v ktorom si žiaci hravou formou precvičujú, utvrdzujú i rozširujú vedomosti a zručnosti získané na hodinách matematiky.

Učiteľ v priebehu školského roka zaznamenáva dosiahnutú úroveň každého žiaka. Nerozlišuje dobrých a zlých, úspešných a neúspešných. Práce a výstupy žiakov hodnotí rôznymi spôsobmi a s využitím rôznych metód.

1. **Slovné hodnotenie**, ktoré sa bude realizovať ústnym hodnotením dieťaťa pred kolektívom pochvalou ale i konštruktívnou kritikou s prihliadnutím na osobnosť dieťaťa. Učiteľ vyzdvihne žiakove klady, ale zároveň citlivo poukáže  na prípadné omyly, povzbudí, usmerní prácu žiakov s cieľom zlepšiť ich výkony tak, aby každé dieťa zažilo pocit úspechu.
2. **Hodnotenie formou pečiatok** je veľmi obľúbenou a efektívnou metódou hodnotenia dostanú známku , napr. za 3 pečiatky -1.
3. **Hodnotenie známkou** robíme veľmi citlivo s ohľadom na to, že u žiakov chceme vytvárať záujem o matematiku. Hodnotíme aktivitu , samostatnosť, kreativitu a schopnosť dieťaťa pracovať v skupine. Kombinujeme hodnotenie známkou a pečiatkami.

10-8 pečiatok -1

 7- 6pečiatok- 2

 5- 4 pečiatky – 3

 3 - 2 pečiatky- 4

 1 - 0 pečiatok – 5

1. Zaujímavou a účinnou metódou hodnotenia, ktorú využívame je sebahodnotenie a hodnotenie spolužiakov. Takéto hodnotenie u dieťaťa vyvoláva pocit dôležitosti a ambíciu dosiahnuť ešte lepšie výsledky.
2. **Projekt –**žiak dostane dvakrát za školský rok známku na tému, ktorú si vopred dohodne učiteľ so žiakmi.
3. Inou metódou hodnotenia je **pozorovanie**práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť, prácu v skupine.

Predmet: **Viem, čo zjem** Spôsob hodnotenia: **klasifikácia**

Učiteľ v priebehu školského roka zaznamenáva dosiahnutú úroveň každého žiaka. Nerozlišuje dobrých a zlých, úspešných a neúspešných. Práce a výstupy žiakov hodnotí rôznymi spôsobmi a s využitím rôznych metód.

**1.Slovné hodnotenie**, ktoré sa bude realizovať ústnou pochvalou pred kolektívom, ale i konštruktívnou kritikou. Učiteľ vyzdvihne žiakove klady, ale zároveň citlivo poukáže  na prípadné nedostatky a chyby, povzbudí, usmerní prácu žiakov s cieľom zlepšiť ich výkony.

**2. Ústne skúšanie** – min. 1x za polrokna tému danú učiteľom
            výborný - vyčerpávajúca, samostatná odpoveď, správne zodpovedané ďalšie otázky
            chválitebný – samostatná odpoveď, správne odpovede na doplňujúce otázky, menšia
                                   neistota
            dobrý    – samostatná odpoveď s menšími nepresnosťami, nepresné odpovede na
                           doplňujúce otázky
            dostatočný – odpoveď iba za pomoci navádzacích otázok

      nedostatočný – nevie odpovedať na žiadne otázky, nepripravený

**3.**Inou metódou hodnotenia je **pozorovanie**práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

**4. Aktivita na vyučovaní**     – v rámci frontálneho opakovania – za každú správnu odpoveď 1 bod, za nesprávnu
        odpoveď sa mu 1 bod odpočíta
     - za 5 bodov žiak dostane známku 1. stupňa

**5.** **Didaktické testy** – po ukončení tematického celku – 10 – 15 otázok – max. na 20 min.
    Klasifikácia:
                        100 -  85  %                            výborný

 84 -  70                                  chválitebný

 69 -  50                                  dobrý

 49 -  30                                  dostatočný

 29 -    0                                  nedostatočný

**6. Pracovné listy, doplňovačky**

 – vopred ohlásené budú klasifikované ako v bode 5, vopred neohlásené budú hodnotené iba bodmi a budú slúžiť na sebakontrolu a informáciu pre učiteľa, ako žiaci zvládli učivo

**7.** Súčasťou celkového hodnotenia predmetu bude aj **prístup žiaka** k učebnej činnosti na vyučovaní, domáca príprava, vedenie zošita, plnenie zadaných úloh.

Predmet: **Hra s číslami** Spôsob hodnotenia: **klasifikácia**

Učiteľ v priebehu školského roka zaznamenáva dosiahnutú úroveň každého žiaka. Jeho úlohou je motivovať a vytvárať pozitívny vzťah k matematike. Práce a výstupy žiakov hodnotí rôznymi spôsobmi a s využitím viacerých metód.

1. **Slovné hodnotenie**, ktoré sa bude realizovať ústnym hodnotením žiaka pred kolektívom. Učiteľ hodnotí klady a napredovanie s prihliadnutím na osobnosť žiaka. Zároveň poukáže aj na drobné chyby a nedostatky, usmerňuje a povzbudzuje žiakov s cieľom zlepšiť ich výkony.
2. **Písomné skúšanie –**Ide  o priebežné písomné skúšanie počas celého polroka, ktoré prebieha prostredníctvom krátkych písomných testov, ktorými učiteľ získa prehľad o osvojených vedomostiach u každého žiaka. Cieľom je tiež zistiť aké chyby žiaci najčastejšie robia. Učiteľ žiakov vopred informuje o termíne a obsahu písomnej práce. Výstupom jednotlivých testov je známka. Učiteľ môže počas školského roka dať aj neoznámené písomné testy, ktorými si overí, či sa žiaci pravidelne pripravujú na hodinu. Tieto testy budú hodnotené malou známkou. Z troch malých známok následne učiteľ vytvorí jednu výslednú známku, ktorú zapíše do klasifikačného záznamu.
3. **Ústne skúšanie** – Cieľom ústneho skúšanie je hodnotiť nie len vedomosti žiaka ale aj jeho osobné napredovanie. Rozsah ústneho skúšania je približne 5 – 10 minút. Kvôli objektívnemu hodnoteniu nebude žiak vopred informovaný o skúšaní a bude hodnotený známkou. Žiak bude ústne skúšaný minimálne 2-krát za polrok.
4. Jednou z metód hodnotenia je **sebahodnotenie žiaka** pred kolektívom a tak isto aj **hodnotenie** jeho výkonu **ostatnými žiakmi**.
5. **Pozorovanie**práce žiakov v skupine je ďalšou hodnotiacou metódou. Tu učiteľ hodnotí postoj žiakov k práci, aktivitu ale aj záujem o preberané učivo. Prihliada taktiež aj na tvorivosť, samostatnosť a schopnosť reagovať na požiadavky učiteľa.
6. **Aktivita na vyučovaní –** Žiak je hodnotený na základe jeho **aktívnej účasti** na vyučovacej hodine. Hodnotí sa prístup žiaka k učebnej činnosti, domáca príprava a plnenie zadaných úloh.
7. **Pracovné listy** nie sú hodnotené známkou. Slúžia žiakom k precvičovaniu a upevňovaniu preberaného učiva. Pri každom tematickom celku bude žiak vypracovávať pracovné listy, ktoré budú slúžiť učiteľovi ako spätná väzba, či žiak učivu porozumel a či dokáže získané vedomosti správne využiť v jednotlivých úlohách.

**Kritéria hodnotenia:**

Hodnotenie známkou z písomného skúšania na hodinách, písomných testov a taktiež na základe hodnotenej aktivity na hodine:

100%  - 90%  - výborný

 89%  -  75% -  chválitebný

 74%  -  50% -  dobrý

 49%  -  35% -  dostatočný

 34%  -    0% -  nedostatočný

**B. systém hodnotenia prospechu na 2. stupni ZŠ (ISCED 2)**

Prehľad o spôsobe hodnotenia konkrétnych predmetov v jednotlivých ročníkoch 2. stupňa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Roč. | SJL | ANJ | MAT | INF | FYZ | ETV | NAV | CHEM | BIO | BIO + ENV | EKO | VMR | VYV | HUV | DEJ | VČZ | GEO | OBN | TECH | TŠV | TD | MLI | SEE |
| 5. | K | K | K | K |  | S | S |  | K |  |  |  | K | S | K | ? | K |  | K | K |  |  |  |
| 6. | K | K | K | K | K | S | S |  | K | K | K |  | K | S | K | ? | K | K | K | K |  |  |  |
| 7. | K | K | K | K | K | S | S | K | K |  |  |  | K | S | K |  | K | K | K | K |  | K |  |
| 8. | K | K | K | K | K | S | S | K | K |  |  |  | K | S | K |  | K | K | K | K |  | K |  |
| 9. | K | K | K | K | K | S | S | K | K |  |  | K | K |  | K |  | K | K | K | K | K |  | ? |

Predmet: **Slovenský jazyk a literatúra** Spôsob hodnotenia**: klasifikácia**

Predmet SJL pozostáva z dvoch zložiek: slovenský jazyk a sloh, literatúra. Obe tieto zložky sú súčasťou priebežného i celkového hodnotenia žiakov.

Harmonogram písomných prác zo SJL (slohové práce)

|  |  |  |  |  |  |
| --- | --- | --- | --- | --- | --- |
| Ročník: | Vstupná pís. práca | 1.písomná práca mesiac/zameranie | 2.písomná práca mesiac/zameranie | 3.písomná práca mesiac/zameranie | Výstupná pís. práca |
|  5. | Vstupný test | Rozprávanie s prvkami opisu (V.- VI. mesiac)  | \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | Výstupný test |
|  6. | Vstupný test | Jednoduchy opis (XI.- XII.) | Rozpávanie s priamou rečou ( IV.-V.) | \_\_\_\_\_\_\_\_\_\_\_\_\_\_\_ | Výstupný test |
|  7. | Vstupný test | Umelecký opis (XII.) | Charakteristika(IV.) | \_\_\_\_\_\_\_\_\_\_\_\_\_\_\_ | Výstupný test |
|  8. | Vstupný test | Slávnostný prejav (XII.) | Úvaha ( II.) | \_\_\_\_\_\_\_\_\_\_\_\_\_\_\_ | Výstupný test |
|  9. | Vstupný test | Výklad (XII) | Životopis( IV.) | \_\_\_\_\_\_\_\_\_\_\_\_\_\_\_ | Výstupný test |

**Poznámka:** Poradie písomných prác si určuje vyučujúci podľa individuálnych daností žiakov v triede.

Vstupná písomná práca vo forme testu je zameraná na opakovanie z predchádzajúceho ročníka a realizuje sa vždy po dôkladnom zopakovaní v mesiaci október. Výstupná písomná práca sa realizuje na konci školského roka v prvej polovici mesiaca jún a je overením vedomostí a poznatkov z učiva príslušného školského roku. Tieto písomné práce sú klasifikované.

Kontrolné diktáty

|  |  |
| --- | --- |
| Ročník: | Termín/zameranie |
| 1.diktát: | 2.diktát: | 3.diktát: | 4.diktát | 5.diktát |
| 5. | Opakovanie z ISCED 1 (X.mesiac) | Podstatné mená (III.) | Prídavné mená(IV.) | Slovesá(VI.) | \_\_\_\_\_\_\_\_\_\_\_ |
|  6. | Vstupný – neklasifikovaný(X.) | Tvorenie slov(XI.) | Prídavné mená(XII.) | Slovesá (III.) | Opakovanie(V.) |
|  7. | Vstupný – neklasifikovaný (X.) | Cudzie slová(XI.) | Prídavné mená (I.) | Číslovky(IV.) | Opakovanie 6.a 7.ročníka (VI.) |
| 8. | Vstupný – neklasifikovaný (X.) | Zvieracie podstatné muž.rodu mená (X.) | Podst. mená mužs. rodu zakončené na –r,-l, cudzie nesklonné podst. mená (XI.) | Zámená (XII.) | Jednoduché súvetie(V.- VI.) |
| 9. | Vstupný – neklasifikovaný (IX.) | Interpunkcia v jednoduchej vete(X.) | Skloňovanie ohybných slovných druhov(XII.) | Interpunkcia v jednoduchom súvetí ( III.) | Zhrnutie učiva (VI.) |

Klasifikačná stupnica pre písanie diktátov v  5.- 9. ročníku

|  |  |
| --- | --- |
| Známka | Počet chýb |
| 1 | 0 - 1 |
| 2 | 2 - 3 |
| 3 | 4 - 7 |
| 4 | 8 - 10 |
| 5 | 11 a viac  |

Popri pevne stanovených a povinných písomných prácach a kontrolných diktátoch sú súčasťou klasifikácie i **ďalšie formy skúšania**.

 V priebehu školského roka budú písané *priebežne päťminútovky, previerky, testy* , ktoré majú odzrkadliť získané vedomosti v jednotlivých **tematických celkoch.** Tieto budú hodnotené známkou ak sú žiakom vopred oznámené.(Forma preverenia vedomostí z tematického celku je na uvážení učiteľa.) V prípade neohlásenia písomného skúšania vopred, bude táto forma slúžiť len ako informácia pre učiteľa o stave vedomostí žiakov, a teda nebude hodnotená známkou, ale len počtom bodov alebo percentami.

(Za tematický celok je považovaná napr.časť tvaroslovia – zhrnutie učiva o podstatných menách: ich pravopis, gramatické kategórie, skloňovanie, vzory.)

 Po prebratom gramatickom jave budú hodnotené známkou *pravopisné cvičenia*,ktoré však môžu byť súčasťou previerky alebo kratšej písomnej formy skúšania, ale môžu byť pripravené aj samostatne. Tieto učiteľ vopred žiakom oznámi.

*Nácvičné diktáty,* ktoré slúžia na precvičenie gramatických javov a ako príprava na kasifikovaný kontrolný diktát , známkované nebudú.

*Ústne skúšanie, odpoveď*  - každý žiak bude absolvovať minimálne 1 klasifikovanú odpoveď z predmetu za polrok. Ústna odpoveď preveruje úroveň kompetencií žiaka v rámci daných tematických celkov učebného plánu.

V rámci ústnych odpovedí bude žiak dvakrát ročne skúšaný z prednesu poézie alebo prózy spamäti, z ukážky, ktorú mu určí vyučujúci. Táto bude hodnotená známkou.

 Súčasťou celkového hodnotenia žiakov bude i vypracovanie *1 ľubovoľného projektu,* ktorý bude taktiež hodnotený známkou. Táto bude syntézou grafického prevedenia a verbálnej prezentácie projektu

Forma projektu a tematické zameranie bude závisieť od výberu a dohody učiteľa so žiakom.

 Na tento školský rok si stanovila PK SJL stupnicu na hodnotenie kratších foriem písomného skúšania z jednotlivých tematických celkov z oboch zložiek SJL, s možnosťou prispôsobiť stupnicu vedomostnej úrovni žiakov, takúto: 100 - 92 % - 1

 91 - 80% - 2

 79 - 65% - 3

 64 - 50% - 4

 49 a menej - 5

Zaujímavou a účinnou metódou hodnotenia je sebahodnotenie žiaka a hodnotenie jeho výkonu ostatnými žiakmi verbálne.

Predmet: **Matematika** Spôsob hodnotenia: **klasifikácia**

* **Písomné skúšanie**
	+ **vstupné a výstupné testy** v každom ročníku v rozsahu 1 – 2 vyučovacie hodiny, hodnotené známkou (viď tabuľka), písané po zopakovaní učiva – okrem 5.ročníka, kde bude vstupný test naďalej hodnotený percentuálne a napísaný na začiatku školského roku
	+ **tematické písomné práce** – hodnotené známkou (viď tabuľka)

|  |  |  |  |
| --- | --- | --- | --- |
| **Ročník** | **Téma** | **Čas** | **Termín (orientačne)** |
| **5** | 1.písomná práca | celá vyuč. hodina | september |
|  | Násobenie a delenie v obore do 10 000 | 25´-30´ | október |
|  | Vytvorenie oboru prir. čísel do a nad milión | 25´-30´ | november |
|  | 2.písomná práca | celá vyuč. hodina |  |
|  | Počtové výkony s prirodzenými číslami I  | 25´-30´ | január |
|  | Počtové výkony s prirodzenými číslami II  | 25´-30´ | marec |
|  | Počtové výkony s prirodzenými číslami III – slovné úlohy | celá vyuč. hodina | apríl |
|  | 3.písomná práca - rovinné geometrické útvary, jednotky dĺžky | celá vyuč. hodina | máj |
|  | Riešenie aplikačných úloh a úloh rozvíjajúcich špecifické matematické myslenie | 25´-30´ | jún |
|  | 4.písomná práca | celá vyuč. hodina | jún |
| **6** | 1.písomná práca | celá vyuč. hodina | september |
|  | Opakovanie – počítanie s prirodzenými číslami | celá vyuč. hodina | október |
|  | Desatinné čísla I – základy | 25´-30´ | november |
|  | Desatinné čísla II – počtové operácie, slovné úlohy | 25´-30´ | január |
|  | 2.písomná práca- Desatinné čísla zhrnutie | celá vyuč. hodina | február |
|  | Obsah Obdĺžnika a štvorca | celá vyuč. hodina | marec |
|  | 3.písomná práca- uhol, jeho veľkosť, operácie s uhlami | celá vyuč. hodina | máj |
|  | Kombinatorika | 25´-30´ | jún |
|  | 4.písomná práca | celá vyuč. hodina | jún |
| **7** | 1.písomná práca | celá vyuč. hodina | september |
|  | Opakovanie – počítanie s desatinnými číslami, uhol, obsah a obvod štvorca a obdĺžnika | celá vyuč. hodina | október |
|  | Zlomky I - základy | 25´-30´ | október |
|  | Zlomky II – počtové operácie | 25´-30´ | november |
|  | 2.písomná práca- zlomky III – slovné úlohy | celá vyuč. hodina | november |
|  | Pomer | 25´-30´ | december |
|  | Priama a nepriama úmernosť, využitie | 25´-30´ | január |
|  | Percentá I - základy | 25´-30´ | február |
|  | 3.písomná práca- Percentá II – využitie, finančná matematika | celá vyuč. hodina | marec |
|  | Kocka, kváder – sieť, obraz vo VRP, V, S | 25´-30´ | apríl |
|  | Kocka, kváder v slovných úlohách | 25´-30´ | máj |
|  | Kombinatorika  | 25´-30´ | jún |
|  | 4.písomná práca | celá vyuč. hodina | jún |
| **8** | 1.písomná práca | celá vyuč. hodina | september |
|  | Opakovanie – počítanie s racionálnymi číslami, úmernosti, kocka, kváder | celá vyuč. hodina | október |
|  | 2.písomná práca- celé čísla | celá vyuč. hodina | november |
|  | Premenná, výraz | 25´-30´ | december |
|  | Graf priamej a nepriamej úmernosti | 25´-30´ | december |
|  | Trojuholník – základné prvky, rozdelenie, vlastnosti, konštrukcia | celá vyuč. hodina | január |
|  | 3.písomná práca- rovnobežníky, lichobežníky – vlastnosti, konštrukcia | celá vyuč. hodina | február |
|  | Obsah a obvod trojuholníka, rovnobežníka, lichobežníka | 25´-30´ | marec |
|  | Hranoly | 25´-30´ | apríl |
|  | Kruh, kružnica | 25´-30´ | máj |
|  | Pravdepodobnosť a štatistika | 25´-30´ | jún |
|  | 4.písomná práca | celá vyuč. hodina | jún |
| **9** | Vstupný test | celá vyuč. hodina | október |
|  | Lomené výrazy | 25´-30´ | november |
|  | 1.písomná práca  | celá vyuč. hodina | november |
|  | Podobnosť | 25´-30´ | december |
|  | Lineárne rovnice a ich sústavy | 25´-30´ | január |
|  | 2.písomná práca | celá vyuč. hodina | január |
|  | Goniometria ostrého uhla | 25´-30´ | marec |
|  | Lineárna funkcia | 25´-30´ | apríl |
|  | 3.písomná práca | celá vyuč. hodina | apríl |
|  | Objemy a povrchy telies | 25´-30´ | máj |
|  | 4.písomná práca | celá vyuč. hodina | jún |

* + **desaťminútovky** – krátke kontrolné orientačné práce obsahujúce úlohy z krátkeho úseku učiva. Ich cieľom je zistiť, do akej miery žiaci pochopili učivo, zistiť typické chyby a individuálne nedostatky.
* **projekt, referát** – jeden za školský rok hodnotený známkou, ktorá bude odrážať úroveň realizácie, splnenie požiadaviek zadaných vyučujúcim, spôsob a samostatnosť prezentácie práce
**ústna odpoveď** – jedna za klasifikačné obdobie hodnotená známkou

Predmet: **Fyzika** Spôsob hodnotenia: **klasifikácia**

* **Tematické písomné testy** v rozsahu najviac jednej vyučovacej hodiny hodnotené známkou

|  |  |  |
| --- | --- | --- |
| **Ročník** | **Téma** | **Termín (orientačne)** |
| **6** | Vlastnosti kvapalín, plynov a pevných látok | október |
|  | Fyzikálne veličiny  | marec |
|  | Magnetické vlastnosti látok | apríl |
|  | Elektrické javy | jún |
| **7** | Sila  | október |
|  | Pohybové účinky sily | november |
|  | Tlak, trenie | január |
|  | Pohyb | marec |
|  | Správanie telies v kvapalinách a plynoch | máj |
| **8** | Práca, výkon, polohová a pohybová energia telesa | september |
|  | Vnútorná energia, teplo, zmeny skupenstva | december |
|  | Elektrický prúd | máj |
| **9** | Šírenie a odraz svetla | október |
|  | Lom a rozklad svetla | november |
|  | Akustika | január |
|  | Astronómia | február |
|  | Energia v prírode, technike a spoločnosti | máj |

* **Jedna ústna odpoveď** za klasifikačné obdobie hodnotená známkou, kde sa bude hodnotiť
	+ schopnosť charakterizovať používané fyzikálne veličiny
	+ schopnosť vysvetliť jednoduché fyzikálne javy
	+ vedieť používať získané vedomosti v praxi, resp. vysvetliť ich využitie
	+ vedieť realizovať a vysvetliť jednoduché pokusy
* **Praktické aktivity** budú hodnotené známkou, okrem prvej v 6.ročníku. Známka bude vychádzať zo súčtu bodov získaných za jednotlivé časti aktivity: príprava, realizácia, záver, formálna stránka zápisu z realizácie aktivity.

|  |  |  |
| --- | --- | --- |
| **Ročník** | **Téma** | **Termín (orientačne)** |
| **6** | Meranie hmotnosti na rovnoramenných váhach | december |
| Sledovanie a grafické spracovanie závislosti zmeny teploty kvapaliny v čase | marec |
| **7** | Výpočet tlaku pôsobiaceho na podlahu (stojím, sedím na stoličke) | november |
| Priemerná rýchlosť nerovnomerného pohybu  | marec |
| Experimentálne určenie hustoty kvapaliny | máj |
| **8** | Urč teplo prijaté vodou pri tepelnej výmene | október |
| Meranie elektrického prúdu a napätia v obvode | marec |
| Určenie elektrického odporu rezistora | apríl |
| **9** | Zobrazenie predmetu rovinným zrkadlom | október |
| Určenie ohniskovej vzdialenosti spojnej šošovky, zobrazovanie spojnou šošovkou | november |
| Určenie pevnej látky, z ktorej je zhotovené teleso pomocou mernej tepelnej kapacity | apríl |

* **Referát, projekt** podľa zadania vyučujúceho – jeden za školský rok, hodnotený známkou, ktorá bude odrážať úroveň realizácie, splnenie požiadaviek zadaných vyučujúcim, spôsob a samostatnosť prezentácie práce

Predmet:**Informatika** Spôsob hodnotenia: **klasifikácia**

* **Slovné hodnotenie** práce žiakov na základe pozorovania ich činností.
* **Krátke praktické testy** hodnotené známkou. Známka bude stanovená na základe získaného počtu bodov za jednotlivé úlohy v teste.

|  |  |  |
| --- | --- | --- |
| **Ročník** | **Téma** | **Termín (orientačne)** |
| **5** | Od mechanizácie k informačnej spoločnosti  | september |
|  | Počítač, hardvér počítača - písomný test  | september |
|  | Textová informácia I- vytvorenie dokumentu podľa predlohy | november |
|  | Textová informácia II - vytvorenie dokumentu podľa predlohy | január |
|  | Internet– získanie informácií podľa zadania | marec |
|  | Email– práca s mailom podľa zadania | apríl |
|  | Grafická informácia– vytvorenie obrázka podľa zadaných kritérií. | máj |
|  | Informácie v tabuľkách– vytvorenie tabuľkového dokumentu podľa predlohy. | jún |
|  | Opakovanie– vypracovanie úloh podľa zadania | jún |
| **6** | Princípy fungovanie IKT - autotest | október |
|  | Textová informácia– vytvorenie textového dokumentu podľa predlohy | november |
|  | Grafická informácia I – Logo Motion - vytvorenie obrázku podľa predlohy | január |
|  | Grafická informácia II – Logo Motion - vytvorenie obrázku podľa predlohy | február |
|  | Tabuľkové informácie – vytvorenie dokumentu podľa zadania | marec |
|  | Opakovanie– vypracovanie úloh podľa zadania | jún |
| **7** | Textová informácia– vytvorenie textového dokumentu podľa predlohy | október |
|  | Grafická informácia I – ZONER – vytvorenie obrázku podľa predlohy | november |
|  | Grafická informácia II– ZONER – vytvorenie obrázku podľa predlohy | január |
|  | Komunikácia prostredníctvom IKT – sociálne siete – vytvorenie prezentácie na danú tému  | február |
|  | Imagine I – vytvorenie programu podľa zadaných kritérií | apríl |
|  | Imagine II – vytvorenie programu podľa zadaných kritérií | máj |
|  | Lokálna sieť, licencie – teoretický test | máj |
|  | Opakovanie – vypracovanie úloh podľa zadania | jún |
| **8** | Textová informácia – vytvorenie textového dokumentu podľa predlohy | október |
|  | Grafická informácia, fotografia – úprava fotografie podľa zadaných kritérií | december |
|  | Zvuk – vytvorenie zvukovej nahrávky podľa zadaných kritérií | február |
|  | Imagine I- vytvorenie programu podľa zadaných kritérií - opakovanie | apríl |
|  | Imagine II- vytvorenie programu podľa zadaných kritérií | máj |
|  | Opakovanie - vypracovanie úloh podľa zadania | jún |

**Klasifikačná stupnica** pre hodnotenie kontrolných prác a praktických aktivít v predmetoch MAT, FYZ, INF

|  |  |
| --- | --- |
| **Známka** | **Percentuálna úspešnosť** |
| 1 | 100 – 90 |
| 2 | 89 – 80 |
| 3 | 79 – 60 |
| 4 | 59 – 40 |
| 5 | 39 – 0 |

Predmet: **Anglický jazyk**  Spôsob hodnotenia: **klasifikácia**

 Učiteľ v priebehu školského roka zaznamenáva dosiahnutú úroveň každého žiaka. Nerozlišuje dobrých a zlých, úspešných a neúspešných. Práce a výstupy žiakov hodnotí rôznymi spôsobmi a s využitím rôznych metód.

1. **Slovné hodnotenie**, ktoré sa bude realizovať ústnou pochvalou pred kolektívom, ale i konštruktívnou kritikou. Učiteľ vyzdvihne žiakove klady, ale zároveň citlivo poukáže na prípadné nedostatky a chyby, povzbudí, usmerní prácu žiakov s cieľom zlepšiť ich výkony.

2. **Písomné skúšanie –** Ide o priebežné písomné skúšanie počas celého polroka – krátke kontrolné skúšanie slovnej zásoby, gramatiky v rámci každej lekcie minimálne jeden krát. Cieľom tohto skúšania je zistiť do akej miery žiaci zvládli novú slovnú zásobu, pochopili učivo. Cieľom je tiež zistiť aké chyby žiaci najčastejšie robia. Rozsah tohto skúšania je 10-20 minút a hodnotí sa známkou. Učiteľ žiakom vopred oznámi termín písomnej práce a jej obsah. Učiteľ môže dať v priebehu polroka aj neoznámené krátke previerky, no tie nebudú hodnotené známkou, ale iba bodmi, či percentuálne. Tieto budú slúžiť na utvorenie si obrazu o tom, s akou pravidelnosťou sa žiaci pripravujú na hodiny a aká je ich vedomostná úroveň.

3. **Ústne skúšanie** – Žiak bude ústne skúšaný minimálne 2-krát za polrok. Cieľom ústneho skúšania je sledovať a hodnotiť vývin komunikačných schopností žiaka. Rozsah ústneho skúšania je 5-10 minút a hodnotí sa známkou. Tento druh skúšania nebude vopred žiakovi oznámený kvôli objektivite hodnotenia.

4. **Projekt alebo referát –** žiak dostane jedenkrát za školský rok známku za projekt alebo referát. (na tému, ktorú si vopred dohodne učiteľ so žiakmi)

5. Zaujímavou a účinnou metódou hodnotenia, ktorú budeme uplatňovať je **sebahodnotenie** žiaka a **hodnotenie** jeho výkonu **ostatnými žiakmi**.

6. Inou metódou hodnotenia je **pozorovanie** práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

**Kritéria hodnotenia:**

A. Písomné práce a testy väčšieho rozsahu hodnotíme podľa stupnice:

100% - 90% - 1

 89% - 75% - 2

 74% - 50% - 3

 49% - 35% - 4

 34% - 0% - 5

B. Písomné práce krátkeho rozsahu (jeden gramatický jav, krátkodobá slovná zásoba):

100% - 92% - 1

 91% - 80% - 2

 79% - 65% - 3

 64% - 45% - 4

 44% - 0% - 5

Predmet: **Dejepis** Spôsob hodnotenia: **klasifikácia**

**1. Ústne skúšanie** – min. 1x za polrok

 a) na tému danú učiteľom
 výborný - vyčerpávajúca, samostatná odpoveď, správne zodpovedané ďalšie otázky
 chválitebný – samostatná odpoveď, správne odpovede na doplňujúce otázky, menšia
 neistota
 dobrý – samostatná odpoveď s menšími nepresnosťami, nepresné odpovede na
 doplňujúce otázky
 dostatočný – odpoveď iba za pomoci navádzacích otázok

 nedostatočný – nevie odpovedať na žiadne otázky, nepripravený

 b) odpovede na otázky na kartičkách z prebraného učiva – 5 otázok = 5 bodov
 výborný – 5 - 4 body
 chválitebný – 3 body
 dobrý – 2 body

 dostatočný – 1 bod
 nedostatočný – 0 bodov

**2. Aktivita na vyučovaní** – v rámci frontálneho opakovania – za každú správnu odpoveď 1 bod, za nesprávnu
 odpoveď sa mu 1 bod odpočíta
 - za 5 bodov žiak dostane známku 1. stupňa

**3. Projekty** – 1x za polrok
 hodnotí sa: klasifikácia:
 1. obsah ...... 2 body 10 – 9 bodov výborný

 2. forma....... 2 body 8 – 7 bodov chválitebný

 3. prezentácia 4 body 6 – 5 bodov dobrý

 4. obhajoba..... 2 body 4 – 3 body dostatočný

 2 – 0 bodov nedostatočný

**4.Referáty** – dobrovoľné – hodnotenie ako v bode 3

**5.Didaktické testy** – po ukončení tematického celku – 10 – 15 otázok – max. na 20 min.
 Klasifikácia:
 100 - 85 % výborný

 84 - 70 chválitebný

 69 - 50 dobrý

 49 - 30 dostatočný

 29 - 0 nedostatočný

**6. Exkurzie** – z každej exkurzie bude klasifikovaný písomný záznam z exkurzie na základe
 zadania učiteľa – hodnotenie ako v bode 5

**7. Pracovné listy, doplňovačky, historické hádanky** – vopred ohlásené budú klasifikované ako v bode 5, vopred neohlásené budú hodnotené iba bodmi a budú slúžiť na sebakontrolu a informáciu pre učiteľa, ako žiaci zvládli učivo

8. Súčasťou celkového hodnotenia predmetu bude aj prístup žiaka k učebnej činnosti na vyučovaní, domáca príprava, vedenie zošita, plnenie zadaných úloh.
 Žiak zodpovedá za svoju žiacku knižku a je povinný dať si zapísať každé hodnotenie.

##### *Tematické okruhy projektov:*

|  |  |  |
| --- | --- | --- |
| Ročník |  I. polrok | II. polrok |
| 5. | - | Obrazy pravekého sveta |
| 6. | Sedem divov staroveku | Obrazy stredovekého sveta |
| 7. | Stredovek na Slovensku | Obrazy novovekého sveta - osobnosti |
| 8. | Priemyselná revolúcia |
| 9. | - | Mozaika povojnového sveta |

Predmet: **Občianska náuka** Spôsob hodnotenia: **klasifikácia**
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vo výchovno-vzdelávacom procese sa bude uskutočňovať hodnotenie **ústnej odpovede** a to
 minimálne jedenkrát za polrok.

2. V každom ročníku bude žiak hodnotený známkou za **projekt**.

Projekty v jednotlivých ročníkoch:

5. ročník - Rodokmeň/Moja škola

6. ročník - História a súčasnosť našej obce

7. ročník - Ľudské práva

8. ročník - Osobnosti našej politiky

9. ročník - Globálne problémy sveta

3. Po dohode na zasadnutí PK bude žiak v **8**. a **9**. ročníku preverovaný jedenkrát za polrok**písomnou testovou formou**, ktorej výsledok bude klasifikovaný známkou.

100% - 85% - 1

 89% - 75% - 2

 74% - 50% - 3

 49% - 35% - 4

 34% - 0% - 5

 Inou metódou hodnotenia je **pozorovanie** práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

Častou metódou je **slovné hodnotenie**, ktoré sa môže realizovať ústnou pochvalou pred kolektívom, ale i konštruktívnou kritikou. Učiteľ môže vyzdvihnúť žiakove klady, ale zároveň citlivo poukázať na prípadné nedostatky a chyby, povzbudiť, usmerniť prácu žiakov s cieľom zlepšiť ich výkony.

Predmet: **Náboženská výchova** Spôsob hodnotenia: **slovné hodnotenie**
 **Etická výchova** **\_\_\_\_\_\_\_\_\_\_\_\_\_\_\_\_**

 Hodnotenie zo strany učiteľa – poskytuje žiakovi spätnú väzbu v jeho práci a prístupe k vyučovaniu.

- Osvojené kľúčové kompetencie.

- Stupeň tvorivosti a samostatnosti prejavu.

- Osvojenie potrebných vedomostí, skúseností, zručností a ich tvorivú aplikáciu.

- Usilovnosť a vzťah žiaka k činnostiam v edukačnom procese.

- Snahu o rozvoj svojich kompetencií.

1. práca s pracovným zošitom – priebežne

2. vytvorenie projektu – raz za polrok

3. aktivita na hodine

**Kritéria hodnotenia projektu**

1. obsah ...... 2 body

2. forma....... 2 body

3. prezentácia 4 body

4. obhajoba..... 2 body

Predmet:**Geografia** Spôsob hodnotenia:**klasifikácia**

V priebehu školského roka budú žiaci skúšaní ústne aj písomne. V prípade ročníkov, kde je dvojhodinová dotácia týždenne, to budú minimálne 2 ústne odpovede, 2 testy za 1 polrok , ktoré budú písané po prebratí tematického celku. V ročníkoch s hodinovou dotáciou týždenne to bude minimálne 1 ústna odpoveď, 1 test za 1 polrok. Testy budú hodnotené známkami, podľa percentuálnej úspešnosti:

|  |  |
| --- | --- |
| Známka | Percentuálna úspešnosť |
| 1 | 100 - 90 |
| 2 | 89 – 80 |
| 3 | 79 - 60 |
| 4 | 59 - 50 |
| 5 | 49 - 0 |

**Harmonogram písomných prác :**

**5.ročník**:

 1. písomná práca – október : Zem v Slnečnej sústave

 2. písomná práca – december : Mapa, glóbus, slepé mapy

 3. písomná práca – marec : Vnútorné a vonkajšie geologické procesy

 4. písomná práca – apríl: Typy krajín Zeme

**6. ročník :**

 1. písomná práca – december: Austrália, polárne oblasti

 2. písomná práca – apríl :Amerika

**7.ročník :**

1. písomná práca– december: Afrika

 2. písomná práca – apríl : Ázia

**8.ročník :**

1. písomná práca – december : Európa, prírodné a socioekonomické pomery

 2. písomná práca – apríl : Oblasti a štáty Európy

**9. ročník :**

1. písomná práca – december : Svet na mapách, premeny sveta

 2. písomná práca – apríl: Vybrané regióny sveta

Na upevnenie učiva budú žiaci pracovať so slepými mapami, pracovnými listami, internetom, odbornou literatúrou, nástennými mapami.

Predmet: **Chémia** Spôsob hodnotenia: **klasifikácia**

V priebehu školského roka budú žiaci skúšaní ústne aj písomne. Daný predmet sa vyučuje 2 hodiny týždenne v 7.,8. ročníku a 1 hodina v 9.ročníku, žiaci budú klasifikovaní na základe minimálne 2 ústnych odpovedí, 2 kontrolných prác za 1 polrok , ktoré budú písané po prebratí tematického celku. K tomu budú ešte hodnotení známkami  za chemické vzorce v priebehu školského roka. Kontrolné práce budú hodnotené známkami, podľa percentuálnej úspešnosti.

|  |  |
| --- | --- |
| Známka | Percentuálna úspešnosť |
| 1 | 100 - 90 |
| 2 | 89 – 80 |
| 3 | 79 - 60 |
| 4 | 59 - 50 |
| 5 | 49 - 0 |

**Harmonogram kontrolných prác**

**6. ročník**

1.polrok

1. k. práca – október – Laboratórny poriadok, laboratórne sklo

2. k. práca – november – Pozorovanie, pokus, meranie, Vlastnosti látok, Chemicky čisté látky

3. k. práca – január - Rôznorodé zmesi

2. polrok

1. k. práca - marec – Oddeľovanie zložiek zmesí

2. k. práca – apríl – Rovnorodé zmesi

3. k. práca – jún – Voda, vzduch

**7. ročník**

1. polrok

1. k. práca – október – Horenie, horľaviny

2. k. práca – december – Chemická reakcia, Reaktant, produkt, Chemický rozklad, chemické zlučovanie

2. polrok

1. k. práca –marec– Energetické zmeny pri chem. reakciách, Rýchlosť chemických reakcií

2. k. práca – jún – Faktory ovplyvňujúce rýchlosť chemických reakcií

**8. ročník**

1. polrok:

1. kontrolná práca – október – Opakovanie TC Zmesi

2.a 3. kontrolná práca – november, december – značky chemických prvkov, práca s periodickou tabuľkou

4. kontrolná práca – december – chemické rovnica

5. kontrolná práca – január – Základy anorgan. chémie - Vodíka, kyslík, oxidačné číslo, halogenidy, oxidy, kovy

2. polrok:

1. kontrolná práca – február – Kyseliny, hydroxidy - názvoslovie

2. kontrolná práca – marec – Kyseliny, hydroxidy, kyselinotvorné a hydroxidotvorné oxidy, kyslosť, zásaditosť, pH

3. kontrolná práca – apríl – neutralizácia

4. Kontrolná práca – máj – soli

5. kontrolná práca – jún – TC Redoxné reakcie

**9. ročník**

1. polrok

1. k. práca – október – Upevňovanie učiva 8. ročníka

2. k. práca – november – TC Chemické výpočty

3. k. práca – december – TC Redoxné reakcie

2. polrok

1. k. práca – február – TC Uhľovodíky

2. k. práca – marec – TC Deriváty uhľovodíkov

3. k. práca – máj – TC Fyzikálne zmeny pri chemických reakciách

Predmet: **Biológia**

 **BIO-ENVIRO**

 **Ekológia**  Spôsob hodnotenia: **klasifikácia**

V priebehu školského roka budú žiaci skúšaní ústne aj písomne. V prípade 7. ročníka , kde je dvojhodinová dotácia týždenne budú minimálne 2 ústne odpovede, 2 písomné práce za 1 polrok , ktoré budú písané po prebratí tematického celku., v ostatných ročníkoch s hodinovou dotáciou týždenne to bude minimálne 1 ústna odpoveď, 1 písomná práca za 1 polrok. Písomné práce budú hodnotené známkami, podľa percentuálnej úspešnosti.

|  |  |
| --- | --- |
| Známka | Percentuálna úspešnosť |
| 1 | 100 - 90 |
| 2 | 89 – 80 |
| 3 | 79 - 60 |
| 4 | 59 - 50 |
| 5 | 49 - 0 |

**Harmonogram písomných prác:**

**5.ročník :**

 1. písomná práca – december: Lesný ekosytém,

 2. písomná práca – apríl Vodný, poľný a trávnatý ekosystém

**6. ročník :**

 1. písomná práca – november : Život s človekom v ľudských sídlach,

 2. písomná práca – máj: Stavba tela bezstavovcov

**7. ročník:**

1. písomná práca – október: Vnútorná stavba tela bezstavovcov,

 2. písomná práca – december: Oporná, pohybová, tráviaca a dýchacia sústava človeka,

 3. písomná práca – marec: Regulačné sústavy človeka,

 4. písomná práca – jún: Zmyslové orgány, zdravie a život človeka

**8. ročník:**

1. písomná práca – december: Stavba Zeme, vnútorné geologické procesy,

2. písomná práca – jún: Vonkajšie geologické procesy, geologické éry, základy ekológie

**9. ročník:**

1. písomná práca – november: Základné znaky, životné procesy organizmov, dedičnosť

2. písomná práca – jún: Základy ekológie

V priebehu šk. roka budú žiaci písať krátke previerky (cca 10 minút) na základe , ktorých si učiteľ overí , ako žiaci pochopili nové učivo, budú hodnotené známkami , podľa percentuálnej úspešnosti.

Na upevnenie učiva budú žiaci pracovať s pracovnými listami, prírodninami

Predmet:**Výchova k manželstvu a rodičovstvu** Spôsob hodnotenia: **klasifikácia**

Dôležitou súčasťou osobnostného rozvoja žiakov je príprava na zodpovedné partnerské vzťahy, manželstvo a rodičovstvo. Prierezová téma **Výchova k manželstvu a rodičovstvu** je zameraná na utváranie základných vedomostí a zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami. Pri realizácii témy je nevyhnutné vychádzať zo životnej reality žiakov v konkrétnej triede, ich veku, zrelosti, vývinového štádia. Podmienkou je taktný a citlivý prístup pedagóga. Škola môže využiť aj pomoc alebo služby relevantných odborníkov. Cieľom uplatňovania tejto prierezovej témy je prispieť k tomu, aby (si) žiak:

• osvojil základné poznatky o biologických, psychických a sociálnych zmenách, ktoré ovplyvňujú vývin jeho osobnosti v súčasnosti i v budúcnosti;

• získal základné predpoklady pre zodpovedné rozhodnutia v oblasti partnerských vzťahov, manželstva a rodičovstva;

• osvojil zásady bezpečného správania a porozumel rizikám v oblasti sexuality;

• uprednostňoval základné princípy zdravého životného štýlu a nerizikového správania vo svojom (každodennom) živote.

V priebehu školského roka budú žiaci pracovať na 6 témach:

Predmet: **Výtvarná výchova** Spôsob hodnotenia: **klasifikácia**

**Tvary umenia** Spôsob hodnotenia: **klasifikácia**

Ťažiskovou formou hodnotenia je:

- osobný rozhovor so žiakom
- spätná väzba o rôznych aspektoch jeho činnosti
- vzájomná komunikácia
- dôraz kladieme na sebahodnotenie žiaka
- škálovanie formou známok - škálou od 1 do 5
- v jednom polroku sú hodnotené 2 ľubovoľné práce + ústna odpoveď z výtvarných štýlov a techník v závislosti od ročníka

**Kritériá hodnotenia**

Uprednostňujeme osobný, diferencovaný prístup.

*Učiteľ u žiaka hodnotí, primerane veku:*

*a) priebeh vytvárania postojov:*

- prístup k činnostiam z hľadiska tvorivosti, t. j. uplatnenie vlastných inovatívnych nápadov a vlastného zamerania pri realizácii edukačnej úlohy,

- otvorenosť voči experimentovaniu, skúšanie iných, svojských riešení,

- cieľavedomosť riešení,

- záujem o činnosti v rámci edukačných úloh a prípravy pomôcok,

- schopnosť spolupracovať,

- schopnosť zaujímať stanoviská k výsledkom svojej práce a práce spolužiakov;

*b) priebeh získavania zručností a spôsobilostí:*

- technické zručnosti (ovládanie požadovaných nástrojov, materiálov a technických operácií s nimi),

- formálne zručnosti (vyjadrovanie sa prostredníctvom výtvarného jazyka),

- mentálne spôsobilosti na úrovni rozvoja vnímania a prežívania,

- mentálne spôsobilosti na úrovni rozvoja predstavivosti a fantázie,

- mentálne spôsobilosti na úrovni myslenia (vlastné témy, koncepcie, návrhy; schopnosť analyzovať a syntetizovať, pomenovať procesy, interpretovať zážitky);

*c) priebeh získavania vedomostí:*

- znalosti oblastí vizuálnej kultúry a výtvarného umenia súvisiacich s preberanými edukačnými úlohami,

- pochopenie výtvarného diela a schopnosť interpretovať ho,

- znalosť materiálov, techník, médií a procesov ich používania;

d) schopnosť realizácie výsledného artefaktu.

Predmet: **Tvorivá dramatika** Spôsob hodnotenia:**klasifikácia**

Učiteľ musí brať ohľad na to, že vnímanie kultúry, porozumenie kultúrnym artefaktom a využívanie nástrojov kultúry pre sebavyjadrenie či komunikáciu súvisí so sebaprojekciou, záujmami, motiváciou, hodnotovými orientáciami, fantáziou, emocionalitou, s úrovňou poznania u žiaka i s celým intímnym svetom žiaka.

 Uplatňujeme diferencovaný a individuálny prístup.

*V rámci predmetu umenie a kultúra hodnotíme tieto oblasti žiakovho správania:*

*a) Obsah:*

• Vnímanie: Hodnotíme jazykové (alebo literárne), vizuálne, pohybové (alebo dramatické),

zvukové (alebo hudobné) vyjadrenie spôsobu, akým žiak vníma kultúrne artefakty.

• Tvorba: Hodnotíme tvorbu jazykových, vizuálnych, pohybových a zvukových artefaktov.

• Reflexia: Hodnotíme reflexiu kultúrnych artefaktov; žiacku reflexiu ich vlastných postojov.

• Postoje: Hodnotíme rôznorodé prejavy názorov a postojov.

• Poznanie: Hodnotíme prejavy zložitejších poznávacích procesov.

• Informácie: Hodnotíme prácu s informáciami.

• Médiá: Hodnotíme prácu s médiami.

Predmet:**Technika** Spôsob hodnotenia: **klasifikácia**

- spätná väzba o rôznych aspektoch jeho činnosti
- prístup k práci
- dôraz kladieme na pracovné zručnosti žiaka
- kreativita, kolektívna práca, originalita

- ak žiak nezhotoví výrobok, hodnotí sa úroveň zvládnutých pracovných návykov a zručností

*Dôraz kladieme na hodnotenie:*

- pracovných zručností
- škálovanie formou známok - škálou od 1 do 5
- kreativitu

- kladný vzťah k prírode a životnému prostrediu

- v jednom polroku sú 2 známky, jedna známka je za praktickú činnosť, druhá známka je za
 vytvorenie prezentácie v PowerPointe

**Kritéria**

– kvalita práce
- aktívny prístup žiaka
- bezpečná práca s náradím

Pozn. Projekt bude realizovaný iba v prípade, že bude voľná PC učebňa, inak budú žiaci robiť projekt na papier.

Predmet: **Hudobná výchova** Spôsob hodnotenia: **slovné hodnotenie**

**Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické**

**úsudky, snahu vzdelávať sa v hudbe a zlepšovať svoje hudobné prejavy**, **vedomostí o slovenskej a svetovej hudobnej kultúre.**

 Predmet :**Telesná a športová výchova** Spôsob hodnotenia: **klasifikácia**

Metódy, formy a prostriedky získavania podkladov na hodnotenie **výchovno-vzdelávacích** výsledkov žiakov

1. sústavné sledovanie výkonu a pripravenosti žiaka na vyučovanie
2. rôzne druhy výkonových skúšok
- pohybové – atletika (beh 60 m, beh 300 m, vytrvalostný beh, hod kriketovou loptičkou,

 - vytrvalostný člnkový beh, vrh guľou – 8., 9. roč.)

 - skok cez švihadlo – rýchlosť, vytrvalosť

 - testy VPV, na začiatku šk. roka a na konci šk. roka

 - budú prebiehať v rámci tematických celkov priebežne

 - portfólia - na konci šk. roka zápis výkonov

Hodnotíme podľa upravených výkonnostných tabuliek, podľa zlepšovania resp. zhoršovania žiaka v porovnaní s predchádzajúcim obdobím a podľa snahy a záujmu o predmet.

**C. Systém hodnotenia a klasifikácie špeciálnych predmetov**

Skratky používané pre špeciálne predmety:

ILI – individuálna logopedická intervencia

RŠF – rozvíjanie špecifických funkcií

TKC – terapeutické a korektívne cvičenia

Hodnotenie žiakov v uvedených predmetoch je veľmi špecifická záležitosť. Predmety majú terapeutické a reedukačné zameranie (nie edukačný obsah), ktorého cieľom je odstrániť alebo zmierniť individuálne narušenia, čo nie je možné klasifikovať ani hodnotiť. Vzhľadom k tomu, že pre tento predmet existujú len rámcové učebné osnovy a nie je možné vymedziť presné výkonové štandardy, ich výkon nemožno ohodnotiť bodovaním, či percentami. Je možné hodnotiť iba snahu a spoluprácu žiaka, na čo využívame odtlačok pečiatky, motivačnú ústnu alebo písomnú pochvalu. Podľa aktuálnych metodických pokynov na hodnotenie žiakov ZŠ článok 3, ods. 13 sa na vysvedčení a v katalógovom liste uvádza slovo absolvoval/neabsolvoval.

O práci žiakov vedieme nasledovné záznamy :

* + diagnostika, rediagnostika, diagnostický záznam žiaka;
	+ klasifikačný záznam
	+ záznam o pohovore s rodičom

**Hodnotenie žiakov so špeciálnymi výchovno-vzdelávacími potrebami**

V zmysle platnej legislatívy je žiak so špeciálnymi výchovno-vzdelávacími potrebami žiak, ktorý má zariadením výchovného poradenstva a prevencie diagnostikované špeciálne výchovno-vzdelávacie potreby.

Špeciálnou výchovno-vzdelávacou potrebou je požiadavka na úpravu podmienok (obsahu, foriem, metód, prostredia a prístupov) vo výchove a vzdelávaní pre žiaka. Špeciálne výchovno- vzdelávacie potreby vyplývajú zo zdravotného znevýhodnenia alebo nadania alebo vývinu žiaka v sociálne znevýhodňujúcom prostredí, ktorých zohľadnenie mu zabezpečí rovnocenný prístup k vzdelávaniu, primeraný rozvoj schopností, osobnosti, ako aj dosiahnutie primeraného stupňa vzdelania a primeraného začlenenia do spoločnosti. Žiak so špeciálnymi výchovno-vzdelávacími potrebami je spravidla:

1) žiak so zdravotným znevýhodnením, t.j.:

• žiak so zdravotným postihnutím (s mentálnym postihnutím, so sluchovým postihnutím, so zrakovým postihnutím, s telesným postihnutím, s narušenou komunikačnou schopnosťou, s autizmom alebo ďalšími pervazívnymi vývinovými poruchami, s viacnásobným postihnutím);

• žiak chorý alebo zdravotne oslabený, žiak s vývinovými poruchami (poruchou aktivity a pozornosti, s vývinovou poruchou učenia, žiak s poruchou správania); 2) žiak zo sociálne znevýhodneného (znevýhodňujúceho) prostredia; 3) žiak s nadaním.

**Na efektívne vzdelávanie a saturáciu** potrieb žiaka so špeciálnymi výchovno-vzdelávacími potrebami je potrebné zabezpečiť:

1. včasnú špeciálnopedagogickú, psychologickú, medicínsku diagnostiku, vzdelávanie podľa individuálneho vzdelávacieho programu, individuálnu a skupinovú prácu, používanie špeciálnych metód a foriem vyučovania, úpravu vzdelávacieho obsahu, zaradenie špecifických vyučovacích predmetov, špecifický postup v hodnotení vzdelávacích výsledkov, aplikáciu alternatívnych foriem komunikácie, úzku spoluprácu s rodičmi a ďalšie, v závislosti od individuálnej potreby konkrétneho žiaka, vyplývajúcej z odbornej diagnostiky;
2. • materiálne vybavenie, ktoré zahŕňajú špeciálne učebnice, špeciálne vyučovacie pomôcky, kompenzačné pomôcky, prístroje, úpravu prostredia (napr. bezbariérový prístup);
3. • odborný servis špeciálneho pedagóga, školského špeciálneho pedagóga, logopéda, liečebného pedagóga, asistenta učiteľa, školského psychológa, ďalej nižší počet žiakov v triede, v prípade individuálnej integrácie zníženie maximálneho počtu žiakov v triede, odborná príprava učiteľov;

Výchova a vzdelávanie žiakov so zdravotným znevýhodnením sa uskutočňuje v: 1) špeciálnych školách pre žiakov so zdravotným znevýhodnením; 2) ostatných školách:

v špeciálnych triedach, ktoré sa zriaďujú spravidla pre žiakov s rovnakým druhom zdravotného znevýhodnenia; časť výchovno-vzdelávacieho procesu sa môže uskutočňovať v triede spoločne s ostatnými žiakmi školy; niektoré vyučovacie predmety alebo činnosti môže žiak absolvovať mimo špeciálnej triedy;

 v triedach alebo výchovných skupinách spolu s ostatnými žiakmi školy, ak je to potrebné, podľa individuálneho vzdelávacieho programu. Vo všetkých organizačných formách vzdelávania je potrebné vytvárať žiakom so zdravotným znevýhodnením špecifické podmienky pre ich úspešné vzdelávanie a saturovanie ich špeciálnych výchovno-vzdelávacích potrieb, najmä:

zaradiť do školských vzdelávacích programov škôl, v ktorých sa vzdelávajú žiaci so zdravotným znevýhodnením, špecifické predmety7, ktorými možno žiakovi, vzdelávanému formou školskej integrácie, nahradiť voliteľné predmety alebo iné vyučovacie predmety, podľa odporúčania školského zariadenia výchovného poradenstva a prevencie;

podľa druhu zdravotného znevýhodnenia a individuálnej potreby uplatňovať alternatívne formy komunikácie (posunkový jazyk, Braillovo písmo, alternatívna augmentatívna komunikácia);

umožniť rozdelenie triedy na 2 skupiny v prípade integrácie žiakov s poruchami správania;

vypracovať individuálny vzdelávací program v prípade, že žiak nemôže vzhľadom na svoje zdravotné znevýhodnenie plniť požiadavky príslušného vzdelávacieho programu v špeciálnej škole alebo špeciálnej triede.

Základné **podmienky** vzdelávania žiakov so zdravotným znevýhodnením **v bežných triedach (integrované vzdelávanie):**

zabezpečiť odborné personálne, materiálne, priestorové a organizačné podmienky zodpovedajúce individuálnym potrebám žiaka so zdravotným znevýhodnením a tiež systematickú spoluprácu školy so školským zariadením výchovného poradenstva a prevencie alebo špeciálnou školou;

vypracovať individuálny vzdelávací program pre integrovaného žiaka, za ktorý zodpovedá triedny učiteľ v spolupráci s vyučujúcim daného predmetu, školským špeciálnym pedagógom a školským zariadením výchovného poradenstva a prevencie;

využívať disponibilné hodiny na zavedenie špecifických predmetov, príp. na individuálne alebo skupinové vyučovanie v predmetoch, v ktorých sa žiaci vzdelávajú podľa individuálneho vzdelávacieho programu;

vyučovať za pomoci školského špeciálneho pedagóga žiakov so zdravotným znevýhodnením individuálne alebo v skupinkách na vyučovaní alebo mimo triedy, pričom obsah, formy a postup vyučovania sa konzultuje s príslušným učiteľom;

zabezpečiť v rámci vyučovania možnosť individuálnej práce s vybranými žiakmi prostredníctvom školského špeciálneho pedagóga, liečebného pedagóga, logopéda, školského psychológa s cieľom systematickej, intenzívnej korekcie, terapie alebo reedukácie postihnutia, narušenia. Kompletný obsah a špecifiká vzdelávania žiakov so zdravotným znevýhodnením sa nachádzajú v nasledujúcich vzdelávacích programoch8 :

Vzdelávací program pre žiakov so sluchovým postihnutím;

Vzdelávací program pre žiakov so zrakovým postihnutím;

Vzdelávací program pre žiakov s telesným postihnutím;

Vzdelávací program pre žiakov s narušenou komunikačnou schopnosťou;

Vzdelávací program pre žiakov s autizmom alebo ďalšími pervazívnymi vývinovými poruchami;

Vzdelávací program pre žiakov chorých a zdravotne oslabených;

Vzdelávací program pre žiakov hluchoslepých;

Vzdelávací program pre žiakov s vývinovými poruchami učenia;

Vzdelávací program pre žiakov s poruchami aktivity a pozornosti;

Vzdelávací program pre žiakov s viacnásobným postihnutím;

Vzdelávací program pre žiakov s poruchami správania;

Vzdelávací program pre žiakov s mentálnym postihnutím.

**Výchova a vzdelávanie žiakov zo sociálne znevýhodneného prostredia**

Sociálne znevýhodnené (znevýhodňujúce) prostredie (ďalej aj „SZP“) definujeme ako prostredie, ktoré vzhľadom na sociálne (jazykové, kultúrne) podmienky neposkytuje dostatok primeraných podnetov pre kognitívny rozvoj dieťaťa a nepodporuje jeho efektívnu socializáciu a osobnostný rozvoj.

Cieľom výchovy a vzdelávania žiakov zo SZP je znížiť alebo odstrániť potenciálne hendikepy, ktoré vyplývajú z tohto znevýhodnenia tak, aby sa vytvorili podmienky pre efektívne vzdelávanie a zabezpečil sa ich rovnaký prístup ku kvalitnému vzdelaniu.

Možnosti kompenzácie znevýhodňujúceho prostredia v škole:

prispôsobenie metód a postupov pri vzdelávaní tak, aby sa eliminovali a kompenzovali obmedzenia žiaka spôsobené znevýhodňujúcim prostredím, využívanie individuálneho prístupu;

včasné riešenie vzdelávacích problémov, využívanie pomoci asistenta učiteľa, špeciálneho pedagóga a iné dostupné možnosti pomoci odborníkov;

motivovanie a vytváranie podmienok pre žiakov zo SZP a ich rodičov pre pravidelnú dochádzku na vyučovanie;

príprava aktivít, v ktorých môžu žiaci prejaviť a uplatniť svoje schopnosti;

nižší počet žiakov triede. Vzdelávanie žiakov zo SZP sa uskutočňuje v bežných triedach (spoločne s ostatnými žiakmi triedy). V prípade potreby škola môže využiť individuálny vzdelávací program pre konkrétneho žiaka (vypracovaný na jeden, viacero alebo všetky predmety). Tento program vypracúva triedny učiteľ v spolupráci so špeciálnym pedagógom, asistentom učiteľa, prípadne ďalšími zainteresovanými odbornými pracovníkmi podľa potreby

**D) Systém hodnotenia správania**

**1)** Správanie žiaka sa klasifikuje týmito stupňami:

1. – veľmi dobré,
2. – uspokojivé,
3. – menej uspokojivé,
4. – neuspokojivé.

Stupeň 1 (veľmi dobré)

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

Stupeň 2 (uspokojivé)

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

Stupeň 3 (menej uspokojivé)

Žiak závažne porušuje pravidlá správania a školský poriadok alebo sa dopúšťa ďalších previnení.

Stupeň 4 (neuspokojivé)

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

Výchovné opatrenia týkajúce sa správania a vymeškaných neospravedlnených hodín:

* napomenutie triednym učiteľom: 3 zápisy v KH/ podľa závažnosti/
* pokarhanie triednym učiteľom: 6 zápisov v KH
* pokarhanie riaditeľom školy: 8 zápisov v KH
* znížená známka zo správaní na 2 stupeň: 10 a viac zápisov alebo závažné porušenie školského poriadku
* 3 neskoré príchody = 1 neospravedlnená hodina – NH
* pokarhanie triednym učiteľom: 1 – 4 NH
* pokarhanie riaditeľom školy: 5 – 10 NH
* Znížená známka zo správania na stupeň: 2 za 11 – 30 NH alebo 2 celé dni bez ohľadu na počet hodín
* 3 : za 3 – 60 NH alebo celý týždeň bez ohľadu na počet hodín
* 4: viac ako 60 NH

3) Pozitívne aj negatívne prejavy správania sa priebežne zapisujú v zošite správania, ktorý je
 súčasťou triednej dokumentácie a v žiackej knižke.

4) Udeleniu napomenutia alebo pokarhania predchádza prerokovanie v PR a preukázateľné
informovanie zákonného zástupcu o problémoch v správaní žiaka v žiackej knižke, príp. osobným prizvaním rodiča do školy.

V Nitre, 26. 8. 2022 Mgr. MelindaDrdoľová

 riaditeľka ZŠ